kornwtp/iapp-wikiqa-tha-qaretrieval huggingface dataset:
พระนางชยเทวี

ชยเทวี (เขมร: ជយទេវី) เป็นพระมหากษัตริย์หญิงแห่งเจนละซึ่งเป็นรัฐก่อนหน้าจักรวรรดิเขมร เสวยราชย์อย่างน้อยตั้งแต่ ค.ศ. 681 ถึง 713 แต่บางแหล่งก็ว่า ค.ศ. 690–713[1]

พระนางเป็นพระธิดาของพระเจ้าชัยวรรมันที่ 1 (ជ័យវរ្ម័នទី១ ชัยวรฺมันที ๑) และมีพระขนิษฐาหนึ่งพระองค์ คือ Sobhajaya ผู้ซึ่งเสกสมรสกับนักบวชอินเดียนาม Sivait Brahim Sakrasvamin

พระเจ้าชัยวรรมันที่ 1 สิ้นพระชนม์เมื่อ ค.ศ. 681 โดยไม่มีรัชทายาทที่เป็นชาย พระนางจึงได้สืบราชสมบัติต่อ รัชสมัยของพระนางเต็มไปด้วยความวุ่นวายทางการเมือง และการขึ้นครองราชย์ของพระนางก็เป็นที่โต้แย้ง นำไปสู่การแบ่งแยกรัฐเจนละออกเป็นเจนละบก (ចេនឡា​គោក; เจนฬาโคก) กับเจนละน้ำ (ចេនឡា​ទឹក; เจนฬาทึก)[2][3]

ใน ค.ศ. 713 พระนางให้สร้างจารึกไว้ที่เมืองพระนครพรรณนาถึงช่วงเวลาอันเลวร้ายในบ้านเมือง และสิ่งต่าง ๆ ที่พระนางประทานแก่เทวาลัยของ Siva Tripurankata ซึ่งพระขนิษฐาของพระนางได้สร้างขึ้นไว้ ไม่มีข้อมูลที่แน่ชัดเกี่ยวกับรัชกาลของพระนางหลังจาก ค.ศ. 713 อีก แต่จารึกหลักหนึ่งระบุว่า ใน ค.ศ. 716 มีพระมหากษัตริย์พระนาม "ปุษกร" (Pushkara) หรือ "ปุษกรักษ์" (Pushkaraksha) แล้ว และมีผู้สันนิษฐานว่า พระมหากษัตริย์พระองค์นี้ได้ราชสมบัติมาด้วยการสมรสกับราชนารี ซึ่งอาจเป็นพระนางก็ได้ แต่พระมหากษัตริย์ดังกล่าวอาจได้ราชบัลลังก์มาด้วยการยึดอำนาจก็เป็นได้เช่นกัน อย่างไรก็ดี มีผู้เห็นว่า พระนางครองราชย์จนถึง ค.ศ. 713 เท่านั้น หลังจากนั้น ผู้ครองราชย์ คือ สัมภูวรรมัน (Sambhuvarman) จนถึง ค.ศ. 716 แล้วจึงเป็นปุษกรักษ์ ตามลำดับ[1]

คำถาม: พระนางชยเทวี คือใคร
คำตอบ: พระมหากษัตริย์หญิงแห่งเจน

คำถาม: พระนางชยเทวี เป็นพระมหากษัตริย์หญิงแห่งเจนประเทศอะไร
คำตอบ: จักรวรรดิเขมร

คำถาม: พระเจ้าชัยวรรมันที่ 1 สิ้นพระชนม์เมื่อไหน
คำตอบ: ค.ศ. 681

คำถาม: พระนางชยเทวี สร้างจารึกไว้ที่เมืองอะไร
คำตอบ: เมืองพระนครพรรณนา
ครึ่งชีวิต

ครึ่งชีวิต (t½) (อังกฤษ: Half-life) คือเวลาที่สารกัมมันตรังสีใช้ในการสลายตัวเหลือครึ่งหนึ่งของที่มีอยู่เดิม มักถูกใช้เพื่ออธิบายคุณสมบัติของการสลายตัวของสารกัมมันตรังสี แต่อาจจะใช้เพื่ออธิบายปริมาณใด ๆ ก็ตามที่มีสลายตัวแบบเอ็กโพเนนเชียลด้วย

คำถาม: ครึ่งชีวิตคืออะไร
คำตอบ: เวลาที่สารกัมมันตรังสีใช้ในการสลายตัวเหลือครึ่งหนึ่งของที่มีอยู่เดิม

คำถาม: ครึ่งชีวิตมักใช้อธิบายคุณสมบัติของสิ่งใด
คำตอบ: การสลายตัวของสารกัมมันตรังสี

คำถาม: ครึ่งชีวิตใช้อธิบายอะไรได้บ้าง
คำตอบ: ปริมาณใด ๆ ก็ตามที่มีสลายตัวแบบเอ็กโพเนนเชียลด้วย

คำถาม: ครึ่งชีวิตภาษาอังกฤษคืออะไร
คำตอบ: Half-life
แถบเมอบิอุส

แถบเมอบิอุส (เยอรมัน: Möbiusband, เสียงอ่านภาษาเยอรมัน: [ˈmøːbi̯ʊs]) หรือ แถบโมเบียส (อังกฤษ: Möbius strip, สำเนียงอเมริกัน: /ˈmoʊbiəs/ หรือ สำเนียงบริเตน: /ˈmɜːbiəs/) คือพื้นผิวชนิดหนึ่ง ซึ่งมีด้านเพียงด้านเดียวและมีขอบเพียงข้างเดียว สิ่งที่น่าสนใจทางคณิตศาสตร์ก็คือ ไม่ว่าเราจะเลือกสองจุดใดๆ บนแถบ เราสามารถที่จะลากเส้นเชื่อมต่อสองจุดนั้นได้โดยที่ไม่ต้องยกปากกาหรือว่าลากเส้นผ่านขอบ แถบเมอบิอุสค้นพบโดย เอากุสท์ แฟร์ดินันด์ เมอบิอุส และ โยฮันน์ เบเนดิคท์ ลิสทิง เมื่อ พ.ศ. 2401 (ค.ศ. 1858) ทั้งคู่เป็นนักคณิตศาสตร์ชาวเยอรมัน โดยต่างคนต่างพบ

การสร้างแถบเมอบิอุสอย่างง่าย เริ่มจากตัดกระดาษเป็นแถบยาว บิดปลายข้างหนึ่งครึ่งรอบ แล้วเชื่อมต่อกับปลายอีกข้างหนึ่ง จะได้แถบเมอบิอุสเสร็จสมบูรณ์ ในปริภูมิแบบยุคลิด แถบเมอบิอุสแบ่งได้เป็นสองชนิดขึ้นอยู่กับทิศทางในการบิดแถบนั้น ได้แก่แบบตามเข็มนาฬิกาหรือทวนเข็มนาฬิกา

คำถาม: แถบเมอบิอุสคืออะไร
คำตอบ: พื้นผิวชนิดหนึ่ง ซึ่งมีด้านเพียงด้านเดียวและมีขอบเพียงข้างเดียว

คำถาม: แถบเมอบิอุสถูกค้นพบเมื่อไหร่
คำตอบ: พ.ศ. 2401 (ค.ศ. 1858)
ธงชัย เล็กกัมพล

ธงชัย เล็กกัมพล เป็นนักแต่งเพลงลูกทุ่งฝีมือดี มีผลงานฮิต ติดหูคนฟังมากมายหลายสิบเพลงเช่น "ทหารบกพ่ายรัก" ,"ไร่อ้อยคอยรัก" , "สัญญาเมื่อสายัณห์", "สัญญา 5 ปี", "ลารักจากสวนแตง", "เสียงครวญจากสวนแตง" 

ธงชัย เล็กกัมพล หรือที่คนในวงการเรียกกันว่าหมอธงชัย มีชื่อจริงว่า ธงชัย เล็กกัมพร เป็นชาว จ. สุพรรณบุรี ได้รับปริญญาวิทยาศาสตร์ มหาบัณฑิต ด้านสุขศึกษาและพฤติกรรมศาสตร์ จากศิริราช เส้นทางในวงการลูกทุ่งไทยของหมอธงชัยค่อนข้างแตกต่างจากนักแต่งเพลงลูกทุ่งคนอื่นอยู่มาก เพราะหมอธงชัยมาจากครอบครัวที่มีฐานะค่อนข้างดี โดยครอบครัวของหมอธงชัยเป็นคนจีนในตลาดสวนแตง จ.สุพรรณบุรี จึงได้รับการศึกษาที่ดี และสามารถเข้าเรียนระดับปริญญาตรี ที่คณะแพทยศาสตร์ศิริราชพยาบาล ได้ และระหว่างเรียน ก็ได้หารายได้พิเศษ ด้วยการแต่งเพลงให้กับนักร้องลูกทุ่ง โดยเฉพาะนักร้องวงพรนารายณ์ และมีเพลงสร้างชื่อเสียงให้เขามากมาย อย่าง สัญญาเมื่อสายัณห์, สัญญา 5 ปี, ลารักจากสวนแตง, เสียงครวญจากสวนแตง ฯลฯ

คำถาม: ธงชัย เล็กกัมพล มีอาชีพอะไร
คำตอบ: นักแต่งเพลง

คำถาม: ธงชัย เล็กกัมพล แต่งเพลงอะไร
คำตอบ: เพลงลูกทุ่ง

คำถาม: ธงชัย เล็กกัมพล มีผลงานฮิต ติดหูคนฟังกี่เพลง
คำตอบ: สิบเพลง

คำถาม: ธงชัย เล็กกัมพล มีชื่อจริงว่าอะไร
คำตอบ: ธงชัย เล็กกัมพร
จีนเป็ง

จิน เป็ง หรือจีนเป็ง(Chin Peng; 陳平) มีชื่อจริงว่าอองบุนหัว (Ong Boon Hua; 王文華)เกิดเมื่อ 21 ตุลาคม พ.ศ. 2467 เป็นผู้นำพรรคคอมมิวนิสต์มลายาซึ่งต่อต้านลัทธิจักรวรรดินิยม ด้วยการสู้รบแบบกองโจรระหว่างเหตุฉุกเฉินของมลายา ต่อสู้กับกองทัพอังกฤษเพื่อก่อตั้งรัฐคอมมิวนิสต์ที่เป็นเอกราช และหลัง พ.ศ. 2509 เป็นการต่อสู้เพื่อเปลี่ยนมาเลเซียให้เป็นรัฐคอมมิวนิสต์ จนกระทั่งลงนามในข้อตกลงสันติภาพกับรัฐบาลมาเลเซียใน พ.ศ. 2532 จิน เปงเสียชีวิตที่กรุงเทพฯ เมื่ออายุ 88 ปี ก่อนเสียชีวิต เขาลี้ภัยในประเทศไทยโดยได้รับอนุญาตให้กลับเข้ามาเลเซียได้เพื่อลงนามในข้อตกลงเมื่อ พ.ศ. 2532 
ยนย
ชีวิตช่วงแรก
จิน เปงเกิดเมื่อ 21 ตุลาคม พ.ศ. 2467 ในครอบครัวชนชั้นกลางในชื่อ ออง บุนหัวในหมู่บ้านริมทะเลเมืองซิเตียวัน รัฐเปรัก พ่อของเขามาที่เมืองนี้ใน พ.ศ. 2463 และทำธุรกิจซ่อมจักรยาน โดยได้รับความช่วยเหลือจากหุ้นส่วนในสิงคโปร์ เขาเข้าเรียนในโรงเรียนภาษาจีนในซิเตียวัน ต่อมา ใน พ.ศ. 2480 เขาเข้าร่วมในสมาคมสนับสนุนการต่อต้านศัตรูของชาวจีนซึ่งก่อตั้งเพื่อช่วยเหลือจีนต่อต้านการรุกรานของญี่ปุ่น ในเวลานั้น เขายังไม่ได้นิยมคอมมิวนิสต์ เขาเข้าร่วมกิจกรรมต่อต้านญี่ปุ่นในโรงเรียน เป็นผู้สนับสนุนซุน ยัตเซ็น จนราว พ.ศ. 2482 จึงหันมานิยมคอมมิวนิสต์

ใน พ.ศ. 2482 โรงเรียนที่เขาเรียนอยู่ปิดตัวเพราะขาดแคลนเงิน เขาจึงเข้าศึกษาในโรงเรียนของนิกายเมโทดิสต์ที่สอนเป็นภาษาอังกฤษ เมื่อออกจากโรงเรียน เขาสนใจกิจกรรมทางการเมืองมากขึ้นและกลายเป็นนักปฏิวัติในที่สุด ในเดือนมกราคม พ.ศ. 2482 เขาเข้าร่วมในองค์กรต่อต้านญี่ปุ่น และเข้าเป็นสมาชิกพรรคคอมมิวนิสต์มลายา ต่อมาในเดือนกันยายน พ.ศ. 2483 พรรคได้ส่งเขาไปยังอีโปะฮ์ในฐานะคณะกรรมการแห่งเปรัก และเป็นสมาชิกอย่างสมบูรณ์ในเดือนธันวาคม ต่อมาในต้นปี พ.ศ. 2484 สมาคมสนับสนุนการต่อต้านศัตรูของชาวจีนได้สลายตัว จิน เปงกลายเป็นคณะกรรมการระดับตำบลของพรรคในเปรัก ต่อมาในเดือนมิถุนายน เขาได้เป็นคณะกรรมการรัฐเปรัก

ขึ้นมามีบทบาท
จินเปงมีบทบาทมากในระหว่างสงครามโลกครั้งที่สอง ซึ่งชาวจีนในมลายาจำนวนมากต่อสู้แบบกองโจรต่อต้านญี่ปุ่นโดยได้แบบอย่างมาจากพรรคคอมมิวนิสต์จีนซึ่งเป็นที่รู้จักในชื่อกองทัพประชาชนมลายาต่อต้านญี่ปุ่น จิน เปงเป็นผู้ประสานระหว่างกองทัพประชาชนและกองทัพอังกฤษในเอเชียตะวันออกเฉียงใต้

การรุกรานมลายาของญี่ปุ่นเริ่มขึ้นในเดือนธันวาคม พ.ศ. 2484 โดยใน พ.ศ. 2485 จิน เปง เป็นหนึ่งในสามของเลขาธิการรัฐเปรัก ต่อมาต้นปี พ.ศ. 2486 คนที่อาวุโสกว่าเขาสองคนถูกญี่ปุ่นจับตัว การติดต่อกับศูนย์กลางของพรรคขาดหายไป เขาพยายามเดินทางไปกัวลาลัมเปอร์เพื่อเข้าพบไช เกอ หมิง ต่อมา ไลเตก ผู้นำพรรคได้ส่งคณะกรรมการคนอื่นไปแทนจิน เปง คือ ลี เซียวเปงให้ไปเป็นเลขาธิการของรัฐ แต่ลีถูกจับกุมระหว่างเดินทางไปสิงคโปร์ ดังนั้น หน้าที่ในการติดต่อกับกองทัพ 136 จึงตกเป็นของจิน เปง และจากการติดต่อระหว่างสงคราม ทำให้เขาได้รับเหรียญจากอังกฤษ เขาได้เป็นเลขาธิการทั่วไปของพรรค หลังจากนั้น ไล เตก ผู้นำพรรคทรยศ เขากลายเป็นผู้อาวุโสที่สุดที่รอดมาได้

คำถาม: จิน เป็ง หรือจีนเป็งเกิดวันที่ ?
คำตอบ: 21 ตุลาคม พ.ศ. 2467

คำถาม: จิน เป็ง หรือจีนเป็งคือใคร ?
คำตอบ: เป็นผู้นำพรรคคอมมิวนิสต์

คำถาม: ในครอบครัวชนชั้นกลางในชื่อ ออง บุนหัวในหมู่บ้านริมทะเลเมือง ?
คำตอบ: ซิเตียวัน

คำถาม: ใน พ.ศ. 2482 โรงเรียนที่เขาเรียนอยู่ปิดตัวเพราะขาดแคลนเงิน เขาจึงเข้าศึกษาในโรงเรียนของนิกายใด ?
คำตอบ: นิกายเมโทดิสต์
สมเด็จพระสุคนธาธิบดี (ปาน ปญฺญาสีโล)

     สมเด็จพระสุคนธาธิบดี (ปาน ปญฺญาสีโล) เป็นพระภิกษุสงฆ์ที่สำคัญองค์หนึ่งของกัมพูชา ประสูติเมื่อ พ.ศ. 2370 ที่เมืองพระตะบอง บวชเป็นสามเณรตั้งแต่อายุ 12 ปี แล้วจึงเข้ามาอยู่ในกรุงเทพฯ และได้อุปสมบทเป็นพระภิกษุสังกัดมหานิกาย ต่อมาได้ถวายตัวเป็นศิษย์ในรัชกาลที่ 4 เมื่อยังทรงผนวชเป็นพระภิกษุ และต่อมาได้บวชแปลงเป็นพระภิกษุในธรรมยุติกนิกายเมื่อ พ.ศ. 2393 ต่อมา พระองค์ด้วงเมื่อได้ครองราชย์เป็นกษัติย์กัมพูชา ได้มาขอพระภิกษุในธรรมยุติกนิกายไปประดิษฐานในกัมพูชา พระมหาปานได้เดินทางกลับกัมพูชาพร้อมกับพระภิกษุอื่นเมื่อ พ.ศ. 2398 โดยครั้งแรกได้ประทับที่วัดศาลาคู เมืองอุดงค์มีชัย และได้เลื่อนสมณศักดิ์ขึ้นเป็นสมเด็จพระสุคนธาธิบดี ภายหลังได้มาประทับที่วัดปทุมวดีราชวรารามและได้เป็นสังฆนายกฝ่ายธรรมยุติกนิกาย พระองค์มีความสามารถในเชิงกวี และได้นิพนธ์ผลงานไว้หลายเรื่อง เช่น รบากษัตริย์ เลบิกอังกอร์วัดแบบเก่า พระองค์สิ้นพระชนม์เมื่อพ.ศ. 2437

คำถาม: สมเด็จพระสุคนธาธิบดี หรือ เรียกอีกชื่อว่า ?
คำตอบ: ปาน ปญฺญาสีโล

คำถาม: สมเด็จพระสุคนธาธิบดี เป็นพระภิกษุสงฆ์ที่สำคัญองค์หนึ่งของประเทศใด ?
คำตอบ: กัมพูชา

คำถาม: บวชเป็นสามเณรตั้งแต่อายุกี่ปี ?
คำตอบ: 12 ปี
ปลาช่อนสจวร์ต

ปลาช่อนสจวร์ต (อังกฤษ: Stewart's snakehead, Assamese snakehead, golden snakehead; ชื่อวิทยาศาสตร์: Channa stewartii) เป็นปลาน้ำจืดชนิดหนึ่งในวงศ์ปลาช่อน (Channidae)

ปลาช่อนสจวร์ตเป็นปลาช่อนในกลุ่มปลาช่อนเล็กหรือปลาช่อนแคระอีกชนิดหนึ่ง โตได้เต็มที่ประมาณ 25 เซนติเมตร พบกระจายพันธุ์ในลุ่มน้ำพรหมบุตรในอินเดียและบังกลาเทศ, แถบตะวันออกของเทือกเขาหิมาลัยในอินเดียและเนปาล และลุ่มน้ำที่มาจากทิศตะวันออกเฉียงใต้ของเนปาล

ปลาช่อนสจวร์ตเป็นปลาช่อนอีกชนิดหนึ่งที่มีสีสันสวยงามมาก จึงนิยมเลี้ยงเป็นปลาสวยงามและถูกนำเข้ามาจำหน่ายในประเทศไทยหลายครั้ง เป็นปลาช่อนที่มีสีสันแตกต่างหลากหลายกันมากเนื่องจากมีถิ่นฐานการแพร่กระจายพันธุ์กว้างขวาง และยังมีอีกหลายแหล่งที่มีปลาที่มีความแตกต่างกันชัดเจน แต่ทว่ายังมิได้มีการบรรยายทางวิทยาศาสตร์ จึงมีการตั้งชื่อวิทยาศาสตร์อย่างไม่เป็นทางการ แต่เป็นชื่อทางการค้าอย่างหลากหลาย แตกต่างกันออกไปตามลักษณะของปลา เช่น Channa cf. stwartii barca ใช้เรียกปลาที่มีครีบหลังและครีบก้นใหญ่เหมือนปลาช่อนบาร์กา (C. barca), Channa cf. stwartii "Cobalt", Channa sp. "Meghalaya leopard", Channa cf. stwartii "West Bengal" หรือ Blue moon galaxy เป็นต้น

คำถาม: ปลาช่อนสจวร์ตมีลักษณะอย่างไร
คำตอบ: เป็นปลาช่อนในกลุ่มปลาช่อนเล็กหรือปลาช่อนแคระอีกชนิดหนึ่ง โตได้เต็มที่ประมาณ 25 เซนติเมตร

คำถาม: คนนิยมเลี้ยงปลาช่อนสจวร์ตเพราะอะไร
คำตอบ: นิยมเลี้ยงเป็นปลาสวยงาม
ปลาซิวอ้าว

ปลาซิวอ้าว (อังกฤษ: Apollo shark) เป็นชื่อปลาน้ำจืดชนิดหนึ่ง มีชื่อวิทยาศาสตร์ว่า Luciosoma bleekeri อยู่ในวงศ์ปลาตะเพียน (Cyprinidae) วงศ์ย่อย Danioninae มีรูปร่างค่อนข้างเพรียว ลำตัวค่อนข้างกลม ส่วนหัวและจะงอยปากยื่นยาว ปากกว้าง ไม่มีหนวด ตาโต เกล็ดใหญ่ ลำตัวมีสีน้ำตาลอ่อน ด้านหลังสีคล้ำ มีแถบสีดำพาดตามแนวยาวของลำตัวตั้งแต่ตาไปจนถึงโคนหาง ขนาดโตเต็มที่ประมาณ 30 เซนติเมตร มักอาศัยเป็นฝูงเล็ก ๆ หากินใกล้ผิวน้ำ กินปลาเล็กและแมลงเป็นอาหาร ส่วนมากพบในแม่น้ำ ตั้งแต่แม่น้ำแม่กลองจนถึงแม่น้ำโขง มักบริโภคโดยการปรุงสด และทำปลาร้า และนิยมเลี้ยงเป็นปลาสวยงามด้วย
ปลาซิวอ้าว ยังมีชื่อเรียกอื่น ๆ อีก เช่น "ปลานางอ้าว" หรือ "ปลาอ้ายอ้าว" หรือ "ปลาซิวควาย" เป็นต้น

คำถาม: ปลาซิวอ้าวมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ว่า Luciosoma bleekeri

คำถาม: ปลาซิวอ้าวนั้นเป็นปลาที่จัดอยู่ในวงศ์ใด
คำตอบ: วงศ์ปลาตะเพียน (Cyprinidae)

คำถาม: ปลาซิวอ้าวมีชื่อเรียกทางสามัญว่าอะไร
คำตอบ: Apollo shark
มาวนีโอ

มาวนีโอ (Muonio) เป็นเทศบาลในประเทศฟินแลนด์ เมืองตั้งอยู่ทางภาคเหนือของประเทศ เหนือเส้นอาร์กติกเซอร์เคิล เทศบาลมีประชากร 2,369 คน (31 ธันวาคม ค.ศ. 2012) เมืองครอบคลุมพื้นที่ 2,038.15 ตร.กม. (786.93 ตร.ไมล์) โดยมีพื้นที่น้ำ 133.91 ตร.กม. (51.70 ตร.ไมล์) มีความหนาแน่นประชากร 1.24 คน/ตร.กม. (3.2 คน/ตร.ไมล์) เมืองมาวนีโอเป็นที่รู้จักว่าเป็นเทศบาลที่มีฤดูหนาวยาวนานที่สุดของฟินแลนด์ มีวิทยาลัยการสอนด้านการเล่นสกี

คำถาม: มาวนีโอคืออะไร
คำตอบ: เป็นเทศบาลในประเทศฟินแลนด์

คำถาม: มาวนีโอตั้งอยู่ที่ไหน
คำตอบ: อยู่ทางภาคเหนือของประเทศ เหนือเส้นอาร์กติกเซอร์เคิล

คำถาม: มาวนีโอมีประชากรกี่คนในปี2012
คำตอบ: 2,369 คน

คำถาม: มาวนีโอมีพื้นที่เท่าใด
คำตอบ: 2,038.15 ตร.กม. (786.93 ตร.ไมล์)

คำถาม: มาวนีโอมีความหนาแน่นประชากรเท่าใด
คำตอบ: 1.24 คน/ตร.กม. (3.2 คน/ตร.ไมล์)

คำถาม: มาวนีโอเป็นที่รู้จักเรื่องใด
คำตอบ: เป็นเทศบาลที่มีฤดูหนาวยาวนานที่สุดของฟินแลนด์

คำถาม: มาวนีโอมีวิทยาลัยอะไร
คำตอบ: วิทยาลัยการสอนด้านการเล่นสกี
จตุพร รัตนวราหะ

นายจตุพร รัตนวราหะ (ต้อย) เกิดวันพุธที่ 9 ธันวาคม พ.ศ. 2479 (82 ปี) เป็นศิลปินกรมศิลปากร ผู้ได้รับพระราชทานครอบและรับมอบกระบวนท่ารำเพลงหน้าพาทย์องค์พระพิราพ,ได้กราบทูลสอนโขนถวายสมเด็จพระบรมโอรสาธิราชฯ และ มีผลงานการแสดงเป็นตัวเอกในเรื่องรามเกียรติ์ บทยักษ์ใหญ่ทศกัณฐ์เป็นบทที่อยู่ในความทรงจำของคนรักโขนกรมศิลปากรมานานกว่า ๔๐ ปี เป็นผู้ร่วมงานเคียงข้าง ศ.มรว.คึกฤทธิ์ ปราโมชในการก่อตั้งและสร้างสรรค์โขนธรรมศาสตร์ เป็นผู้อำนวยการสถานศึกษาที่มีการเรียนการสอนด้านศิลปะการแสดงของรัฐ นอกจากนี้มีผลงานโดดเด่นอื่นๆทางด้านโขนและละครทั้งด้านการเป็นศิลปินผู้แสดง เป็นผู้สอน ผู้เผยแพร่ทั้งทางด้านปฏิบัติและทฤษฎี ปัจจุบันแม้จะเกษียณอายุราชการแล้ว ก็ยังทำงานด้านการเผยแพร่ศิลปการแสดงอยู่อย่างต่อเนื่องสม่ำเสมอ และได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (นาฏศิลป์-โขน) พุทธศักราช ๒๕๕๒

คำถาม: จตุพร รัตนวราหะ ชื่อเล่นว่าอะไร
คำตอบ: ต้อย

คำถาม: จตุพร รัตนวราหะ เกิดว่าที่เท่าไร
คำตอบ:  9 ธันวาคม พ.ศ. 2479

คำถาม: จตุพร รัตนวราหะ อายุเท่าไร
คำตอบ: 82 ปี

คำถาม: จตุพร รัตนวราหะ ทำอาชีพอะไร
คำตอบ: ศิลปินกรมศิลปากร

คำถาม: จตุพร รัตนวราหะ ได้รับมอบหมายอะไรสำคัญในชีวิต
คำตอบ: กราบทูลสอนโขนถวายสมเด็จพระบรมโอรสาธิราชฯ
โรงเรียนมารีย์อนุสรณ์

โรงเรียนมารีย์อนุสรณ์ เป็นโรงเรียนเอกชนในตำบลในเมือง อำเภอเมืองบุรีรัมย์ จังหวัดบุรีรัมย์[1] เปิดทำการสอนตั้งแต่ พ.ศ. 2525 จนถึงปัจจุบัน และเป็นโรงเรียนขนาดใหญ่สังกัดสำนักบริหารงานคณะกรรมการส่งเสริมการศึกษาเอกชน กระทรวงศึกษาธิการ สอนตั้งแต่ระดับเตรียมอนุบาล–มัธยมศึกษาตอนต้น โดยจัดกิจกรรมการเรียนการสอนเป็นไปตามแนวนโยบายของการจัดการศึกษาแห่งชาติ ตามจุดหมาย หลักการ และโครงสร้างของหลักสูตรที่กระทรวงศึกษาธิการกำหนด

คำถาม: โรงเรียนมารีย์อนุสรณ์ เป็นโรงเรียนอะไร
คำตอบ: เอกชน

คำถาม: โรงเรียนมารีย์อนุสรณ์ เปิดทำการสอนเมื่อไร
คำตอบ: พ.ศ. 2525

คำถาม: โรงเรียนมารีย์อนุสรณ์ สังกัดอะไร
คำตอบ: สำนักบริหารงานคณะกรรมการส่งเสริมการศึกษาเอกชน

คำถาม: โรงเรียนมารีย์อนุสรณ์ สอนระดับอะไรบ้าง
คำตอบ: ระดับเตรียมอนุบาล–มัธยมศึกษาตอนต้น
เกิลส์เจเนอเรชัน

เกิลส์เจเนอเรชัน หรือชื่อภาษาเกาหลี โซนยอชีแด (เกาหลี: 소녀시대 Sonyeo Shidae; อังกฤษ: Girls' Generation) เป็นกลุ่มนักร้องหญิงของประเทศเกาหลีใต้ สังกัดค่ายเอสเอ็มเอนเตอร์เทนเมนต์ในปี ค.ศ. 2007 ประกอบไปด้วยสมาชิกจำนวนแปดคนคือ แทย็อน, ซันนี, ทิฟฟานี, ฮโยย็อน, ยูรี, ซูย็อง, ยุนอา และซอฮย็อน (ในอดีตมีสมาชิกเก้าคน อีกหนึ่งคนคือ เจสสิกา ออกจากกลุ่มในเดือนกันยายน ค.ศ. 2014)

ในเบื้องแรก เกิลส์เจเนอเรชันได้รับความสนใจระดับหนึ่งจากผลงานเพลงบางเพลง เช่น "อินทูเดอะนิวเวิลด์" และ "คิสซิงยู" จนกระทั่งในปี ค.ศ. 2009 พวกเธอได้รับความนิยมอย่างมีนัยสำคัญเมื่อเพลง "จี" ติดตลาดและได้รับการขนานนามว่าเป็น "เพลงแห่งทศวรรษ" ประจำเกาหลีใต้ กลุ่มเกิลส์เจเนอเรชันมีสถานะมั่นคงในอุตสาหกรรมดนตรีเกาหลีใต้มากขึ้นเมื่อเผยแพร่เพลงถัด ๆ มาในช่วงปี ค.ศ. 2010–2011 คือ "เทลมียัวร์วิช", "โอ!", "รันเดวิลรัน" และ "ฮูต" ต่อมาในปี ค.ศ. 2011 กลุ่มได้เริ่มดำเนินการตลาดในประเทศญี่ปุ่นอยู่ระยะหนึ่งจึงกลับไปบ้านเกิดเมืองนอนแล้วเผยแพร่เพลง "เดอะบอยส์" ซึ่งได้รับการปล่อยตัวถึงสามภาษาคือ เกาหลี ญี่ปุ่น และอังกฤษ ซึ่งนับเป็นเพลงภาษาอังกฤษเพลงแรกของกลุ่มอีกด้วย ในช่วงห้าปีที่ผ่านมากลุ่มมียอดขายรวม 4.4 ล้านอัลบั้ม และ 30 ล้านซิงเกิล จากความนิยมที่พุ่งสูงขึ้นในเกาหลีใต้เป็นเหตุให้กลุ่มอยู่ในรายชื่อ "นักร้องประจำชาติ" และ "กลุ่มนักร้องหญิงแห่งชาติ" โพลซีซา ยังจัดให้กลุ่มอยู่ในรายชื่อ "ผู้สร้างความบันเทิงที่มีอิทธิพลมากที่สุด" ประจำปี ค.ศ. 2011 และ 2012 ซึ่งสร้างประวัติศาสตร์เป็นกลุ่มนักร้องหญิงกลุ่มแรกที่อยู่ในรายชื่ออีกด้วย เอเชียทูเดย์ ยังจัดให้กลุ่มอยู่อันดับที่ 44 จาก 50 ในรายชื่อ "ผู้ทรงอิทธิพลในเกาหลี" ประจำปี ค.ศ. 2011 นิตยสาร ฟอบส์ ยังกล่าวถึงเกิลส์เจเนอเรชันว่าเป็น "ผู้สร้างความบันเทิงที่มีประสิทธิภาพมากที่สุดในเกาหลีใต้" ในปี ค.ศ. 2011

เกิลส์เจเนอเรชัน ได้เดบิวต์ที่ญี่ปุ่นในปี ค.ศ. 2010 ภายใต้การดูแลของค่ายนะยุตะเวฟ โดยการปล่อยเวอร์ชันญี่ปุ่นจากเพลงฮิตของพวกเธออย่าง "เทลมียัวร์วิช" และ "จี" อัลบั้มชุดแรกในญี่ปุ่นของพวกเธอ เกิลส์เจเนอเรชัน ออกจำหน่ายในเดือนมิถุนายน ค.ศ. 2011 ซึ่งกลายเป็นอัลบั้มโดยกลุ่มนักร้องเกาหลีที่มียอดขายมากที่สุดในประวัติศาสตร์บนชาร์ตออริคอนอีกด้วย

ในเดือนเมษายน ค.ศ. 2012 เกิลส์เจเนอเรชันได้ขยายอุตสาหกรรมโดยตั้งกลุ่มย่อยชื่อ "เกิลส์เจเนอเรชันทีทีเอส" หรือเรียกโดยย่อว่า "แททิซอ" (TaeTiSeo) มีสมาชิกคือ แทย็อน ทิฟฟานี และซอฮย็อน เปิดตัวด้วยอัลบั้ม ทวิงเกิล สามารถขึ้นสูงสุดเป็นอันดับที่ 126 บนบิลบอร์ด 200 ซึ่งเป็นอันดับที่สูงที่สุดเท่าที่เคยมีมาในอัลบั้มเคป๊อปขณะนั้น

ในเดือนมกราคม ค.ศ. 2013 กลุ่มกลับคืนสู่วงการเพลงเกาหลีด้วยการออกสตูดิโออัลบั้มชุดที่สี่ของพวกเธอ ไอก็อตอะบอย ซึ่งกลายเป็นเพลงฮิตอย่างรวดเร็วทั้งในประเทศและทั่วโลก เปิดตัวอันดับหนึ่งบนชาร์ต บิลบอร์ด "เวิลด์อัลบั้ม" ตามมาด้วยการแสดงสดและทัวร์คอนเสิร์ต เกิลส์แอนด์พีซ: เจแปนเซคันด์ทัวร์ ในเดือนกุมภาพันธ์ ค.ศ. 2012

คำถาม: เกิลส์เจเนอเรชันมีชื่อภาษาเกาหลีว่าอะไร
คำตอบ: โซนยอชีแด

คำถาม: ใครคือสมาชิกที่ออกจากเกิลส์เจเนอเรชันไปแล้ว
คำตอบ: เจสสิกา

คำถาม: เพลงใดของเกิลส์เจเนอเรชันที่มีถึงสามภาษา
คำตอบ: เดอะบอยส์
ส่งสุข ภัคเกษม

นายส่งสุข ภัคเกษม อดีตสมาชิกสภาผู้แทนราษฎรจังหวัดเชียงใหม่ ได้รับเลือกตั้งครั้งแรก ในการเลือกตั้ง พ.ศ. 2518 สังกัดพรรคประชาธิปัตย์ และเป็นสามีของนางผณินทรา ภัคเกษม อดีตสมาชิกสภาผู้แทนราษฎรเช่นเดียวกัน เป็นอดีตประธานกรรมาธิการการเกษตรและสหกรณ์ ในสภาผู้แทนราษฎรไทย ชุดที่ 11[1]
ประวัติ
ส่งสุข เกิดเมื่อวันที่ 30 เมษายน พ.ศ. 2476 ที่ย่านถนนเจริญประเทศ ตำบลช้างคลาน อำเภอเมือง จังหวัดเชียงใหม่ เป็นบุตรของนายจันทร์ กับนางเลียบ ภัคเกษม บิดามีอาชีพค้าไม้ มีพี่น้อง 3 คน แต่บิดามารดาเสียชีวิตตั้งแต่ส่งสุขยังเด็ก จึงอยู่ในความดูแลของป้า และอาศัยอยู่ที่อำเภอจอมทอง[2] นายส่งสุข สมรสกับนางผณินทรา ภัคเกษม มีบุตรสาว 1 คน และนายส่งสุข เสียชีวิตเมื่อปี 22 ธันวาคม พ.ศ. 2541 ขณะมีอายุ 65 ปี[3]

ส่งสุข เข้ารับการศึกษาที่โรงเรียนมงฟอร์ตวิทยาลัย และโรงเรียนยุพราชวิทยาลัย จากนั้นได้ย้ายเข้ามาศึกษาต่อในกรุงเทพมหานคร ที่วิทยาลัยพระนคร[3]

เขามีส่วนในการทำลายขบวนการนักศึกษาในเหตุการณ์ 6 ตุลา โดยโจมตีนักศึกษาผ่านสถานีวิทยุยานเกราะ

คำถาม: ส่งสุข ภัคเกษม ทำอาชีพอะไร
คำตอบ: อดีตสมาชิกสภาผู้แทนราษฎรจังหวัดเชียงใหม่

คำถาม: ส่งสุข ภัคเกษม ได้รับเลือกตั้งครั้งแรก ในการเลือกตั้งแต่ปีอะไร
คำตอบ: พ.ศ. 2518

คำถาม: ส่งสุข ภัคเกษม เกิดวันที่เท่าไร
คำตอบ: 30 เมษายน พ.ศ. 2476

คำถาม: ส่งสุข ภัคเกษม เป็นสามีของใคร
คำตอบ: นางผณินทรา ภัคเกษม
เมทัลลิกา

เมทัลลิกา (อังกฤษ: Metallica) เป็นวงเฮฟวี่เมทัลสัญชาติอเมริกัน ก่อตั้งขึ้นเมื่อปี ค.ศ. 1981 ในเมืองลอสแอนเจลิส รัฐแคลิฟอร์เนีย เมทัลลิกาได้เริ่มขึ้นเมื่อเจมส์ เฮตฟีลด์ (ร้องนำ/กีตาร์หลัก) ได้เข้าร่วมวงตามประกาศโฆษณาในหนังสือพิมพ์ท้องถิ่นของลาร์ส อุลริช (กลองชุด) กระทั่งในเวลาต่อมาก็มีสมาชิกเพิ่มเข้ามาอีก 2 คน คือ เดฟ มัสเทน (กีตาร์หลัก) และ รอน แม็คกอฟนีย์ (เบส) ต่อมารอน แม็คกอฟนีย์ ถูกไล่ออกจากวง ทางวงได้ คลิฟฟ์ เบอร์ตันมาแทนที่ และต่อมา เดฟ มัสเทน ก็ถูกไล่ออกจากวงเช่นกัน ทางวงได้ตัว เคิร์ก แฮมเมตต์ จากวงเอ็กโซดัส มาแทนที่ในตำแหน่งกีตาร์หลัก ต่อมาในปี ค.ศ. 1986 คลิฟฟ์ เบอร์ตัน ได้เสียชีวิตลงเนื่องจากอุบัติเหตุทางรถยนต์ระหว่างทัวร์คอนเสิร์ต เจสัน นิวสเตด จากวงโฟลตซัม แอนด์ เจทซัม ได้เข้ามาแทนที่ในตำแหน่งมือเบสของวง เจสัน นิวสเตด ได้ลาออกจากวงในปี ค.ศ. 2001 และถูกแทนที่โดยโรเบิร์ต ทรูฮีโย อดีตมือเบสของออซซี ออสบอร์น จนถึงปัจจุบัน

วงได้นำเสนอการบรรเลงดนตรีด้วยเทคนิคที่ก้าวร้าวและจังหวะอันรวดเร็ว ซึ่งต่อมาได้กลายเป็นหนึ่งในวงผู้บุกเบิกและมีอิทธิพลอย่างสูงต่อวงการแทรชเมทัล หรือที่รู้จักกันดีในกลุ่ม "บิ๊กโฟว์" ที่ประกอบไปด้วยวงแทรชเมทัลอื่นอีก 3 วงคือ สเลเยอร์ เมกาเดธ และแอนแทรกซ์ เมทัลลิกา เริ่มต้นจากการเป็นเพียงวงดนตรีใต้ดิน สู่การประสบความสำเร็จระดับหนึ่งใน 4 อัลบั้มแรก โดยเฉพาะในอัลบั้มที่ 3 Master of Puppets (ค.ศ. 1986) ที่รับการยกย่องให้เป็น "หนึ่งในอัลบั้มที่ทรงอิทธิพลและหนักที่สุดอัลบั้มหนึ่งในวงการแทรชเมทัล" วงยังคงเดินหน้าปูชื่อเสียงและผลสำเร็จในอัลบั้มที่ 5 คืออัลบั้ม Metallica หรือที่รู้จักกันในชื่อ อัลบั้มดำ (Black album) (ค.ศ. 1991) ซึ่งได้ผลตอบรับอย่างสูงจากแฟนคลับ ด้วยการขึ้นชาร์ตอันดับ 1 บนบิลบอร์ด 200 นับตั้งแต่เปิดตัว ภายหลังการปล่อยอัลบั้มดำ 3 อัลบั้มต่อมา คือ Load (ค.ศ. 1996) Reload (ค.ศ. 1997) และ St. Anger (ค.ศ. 2003) วงได้ลดความเป็นแทรชเมทัลลง จนในท้ายสุดวงได้ออกอัลบั้ม Death Magnetic (2008) ซึ่งถือเป็นการกลับสู่แนวแทรชเมทัลอีกครั้งของวง และในปี ค.ศ. 2009 เมทัลลิกาก็ได้รับการยกเข้าสู่หอเกียรติยศร็อกแอนด์โรล

เมทัลลิกาได้ออกสตูดิโออัลบั้มมาแล้วทั้งหมด 9 อัลบั้ม อัลบั้มแสดงสด 4 อัลบั้ม ส่วนเพิ่มเติมอีก 5 มิวสิกวีดีโอ 26 วีดีโอ และ 37 ซิงเกิล วงได้รับรางวัลแกรมมีถึง 8 รางวัล และ 5 อัลบั้มจากทั้งหมดของวง ล้วนสามารถไต่ขึ้นชาร์ตอันดับที่ 1 บนบิลบอร์ด 200 โดยเพียงแค่ อัลบั้มดำ หรือ อัลบั้ม เมทัลลิกา สามารถจำหน่ายได้กว่า 16 ล้านชุดในสหรัฐ ทำให้กลายเป็นอัลบั้มที่มียอดจำหน่ายสูงที่แห่งยุคในระบบนีลเซน ซาวด์สแกน นอกจากนี้วงยังเป็นหนึ่งในศิลปินที่มียอดจำหน่ายอัลบั้มโดยรวมสูงที่สุดตลอดกาล ด้วยยอดจำหน่ายกว่า 110 ล้านชุดทั่วโลก เมทัลลิกายังได้รับการจัดอันดับให้เป็นหนึ่งในศิลปินวงที่ยิ่งใหญ่ที่สุดตลอดกาลจากหลายนิตยสาร รวมถึงนิตยสารโรลลิงสโตน ซึ่งได้จัดอันดับที่ 61 ในหัวข้อ "100 ศิลปินที่ยิ่งใหญ่ที่สุดตลอดกาล" ในเดือนธันวาคม ค.ศ. 2012 เมทัลลิกาได้กลายเป็นศิลปินที่มียอดจำหน่ายโดยรวมในระบบนีลเซน ซาวด์สแกน มากที่สุดเป็นอันดับที่ 3 นับตั้งแต่จำหน่ายในปี ค.ศ. 1991 ด้วยยอดจำหน่ายกว่า 54.26 ล้านอัลบั้มในสหรัฐที่เดียว ในปี ค.ศ. 2016 วงได้มีการเตรียมออกอัลบั้มที่ 10 ซึ่งคาดว่าจะเปิดตัวภายหลังปีนั้น

คำถาม: เมทัลลิกาเป็นวงดนตรีสัญชาติใด
คำตอบ: อเมริกัน

คำถาม: เมทัลลิกาก่อตั้งขึ้นเมื่อปีใด
คำตอบ: ค.ศ. 1981

คำถาม: อัลบั้มที่ 3 ของเมทัลลิกามีชื่อว่าอะไร
คำตอบ: Master of Puppets
วิจิตร เกตุแก้ว

ดาโต๊ะ วิจิตร เกตุแก้ว อดีตนายกสมาคมฟุตบอลแห่งประเทศไทย ในพระบรมราชูปถัมภ์ (พ.ศ. 2538-พ.ศ. 2550) มีฉายาที่ได้รับจากสื่อมวลชนว่า "วีเจ" เป็นอดีตข้าราชการกรมพลศึกษา
นายวิจิตร เกิดเมื่อ 21 กุมภาพันธ์ พ.ศ. 2481 ที่อำเภอปากเกร็ด จังหวัดนนทบุรีการศึกษา

เตรียมอุดมศึกษา : โรงเรียนอำนวยศิลป์พระนคร พญาไท กรุงเทพมหานคร ประกาศนียบัตร : วิชาการศึกษาชั้นต้น (พลานามัย) โรงเรียนฝึกหัดครูพลานามัย ต.วังใหม่ อ.ปทุมวัน ภายในสนามกีฬาแห่งชาติ (ศุภชลาศัย) กรุงเทพมหานคร ประกาศนียบัตร : วิชาการศึกษาชั้นสูง (พลศึกษา)วิทยาลัยพลศึกษา ต.วังใหม อ.ปทุมวัน ภายในสนามกีฬา แห่งชาติ (ศุภชลาศัย)กรุงเทพมหานคร อุดมศึกษา สำเร็จการศึกษาระดับปริญญาตรี ภาควิชาพลศึกษา คณะครุศาสตร์ จุฬาลงกรณ์มหาวิทยาลัย เมื่อปี พ.ศ. 2518 ต่อมา ได้รับปริญญาดุษฎีบัณฑิตกิตติมศักดิ์สาขาวิชาพลศึกษา จากมหาวิทยาลัยรามคำแหง

คำถาม: วิจิตร เกตุแก้ว เป็นอดีตนายกสมาคมอะไร
คำตอบ: ฟุตบอลแห่งประเทศไทย

คำถาม: วิจิตร เกตุแก้ว มีฉายาที่ได้รับจากสื่อมวลชนว่าอะไร
คำตอบ: วีเจ

คำถาม: วิจิตร เกตุแก้ว เกิดวันที่เท่าไร
คำตอบ: 21 กุมภาพันธ์ พ.ศ. 2481

คำถาม: วิจิตร เกตุแก้ว เกิดที่จังหวัดอะไร
คำตอบ: จังหวัดนนทบุรี
ต้นมะนาว 

ต้นมะนาว 
ชื่อวิทยาศาสตร์ : Citrus aurantifolia Swing. 
วงศ์ : Rutacear
ชื่อสามัญ : Lime
ชื่ออื่น : ส้มมะนาว
ลักษณะ : ไม่พุ่ม สูง 2-4 เมตร กิ่งอ่อนมีหนาม ใบประกอบชนิดมีใบย่อยใบเดียว เรียงสลับ รูปไข่ รูปวงรีหรือรูปไข่แกมขอบขนานกว้าง 3-5 ซม. ยาว 4-8 ซม. เนื้อใบมีจุดน้ำมันกระจาย ก้านใบมีครีบเล็ก ๆ ดอกเดี่ยวหรือช่อ ออกที่ปลายกิ่งและที่ซอกใบ กลีบดอกสีขาว กลิ่นหอม ร่วงง่าย ผลเป็นผลสด กลมเกลี้ยง ฉ่ำน้ำ
ประโยชน์ทางสมุนไพร : ตำรายาไทยใช้น้ำมะนาวและผลดองแห้งเป็นยาขับเสมหะแก้ไอ แก้โรคเลือดออกตามไรฟัน เพราะมีวิตามินซี น้ำมะนาวเป็นกระสายยาสำหรับสมุนไพรที่ใช้ขับเสมหะเช่นดีปลี

คำถาม: ต้นมะนาวมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ : Citrus aurantifolia Swing.

คำถาม: ต้นมะนาวจัดว่าเป็นพืชสมุนไพรอยู่ในวงศ์อะไร
คำตอบ: วงศ์ : Rutacear
คมพยาบาท

คมพยาบาท เป็นบทประพันธ์ของสุข หฤทัย (เทพ สุทธิพงศ์) [2] เป็นเรื่องราวเปียและน้อย สองสาวที่ถูกเปลี่ยนตัวในตอนเด็ก เหตุเพราะความอิจฉาริษยาของผู้ใหญ่ ลูกคนจนกลายไปเป็นคนรวย ส่วนลูกคนรวยกลายกลับต้องมาเป็นลูกคนจน เริ่มแรกบทประพันธ์เป็นละครวิทยุ ของ คณะกมลพิศมัย ทาง ท.ท.ท. แสดงโดย สะอาด เปี่ยมพงษ์สานต์ และ อารีย์ นักดนตรี [3]

ต่อมาได้ถูกนำไปสร้างเป็นภาพยนตร์ไทย ที่ออกฉายในปี พ.ศ. 2506 [4] กำกับโดย พันคำ นำแสดงโดย เมตตา รุ่งรัตน์, เพชรา เชาวราษฎร์, ชนะ ศรีอุบล, อมรา อัศวนนท์, พันคำ, พงษ์ลดา พิมลพรรณ ระบบ 16 มม. พากย์โดย สมพงษ์ วงศ์รักษ์ไทย เข้าฉายที่โรงภาพยนตร์คาเธ่ย์ เมื่อวันพฤหัสบดีที่ 23 พฤษภาคม พ.ศ. 2506

คำถาม: คมพยาบาท เป็นบทประพันธ์ของใคร
คำตอบ: สุข หฤทัย

คำถาม: คมพยาบาท เริ่มแรกบทประพันธ์เป็นละครวิทยุของใคร
คำตอบ: คณะกมลพิศมัย

คำถาม: คมพยาบาท ถูกนำไปสร้างเป็นภาพยนตร์ไทย ที่ออกฉายในปีอะไร
คำตอบ: พ.ศ. 2506

คำถาม: คมพยาบาท กำกับโดยใคร
คำตอบ: พันคำ
ฟามฟาเตล

ฟาม ฟาเตล (อังกฤษ: Femme Fatale) คือ สตูดิโออัลบั้มลำดับที่ 7 ของบริตนีย์ สเปียรส์ ศิลปินเพลงป็อปหญิงชาวอเมริกัน ออกจำหน่ายในสหรัฐอเมริกาเมื่อวันที่ 28 มีนาคม พ.ศ. 2554 ร้อนแรง เลอเลิศ อัลบั้มล่าสุดจาก Britney Spears และเพลงฮิตอันดับ 1 ‘Hold It Against Me’ “Hold It Against Me” คือ ซิงเกิลแรกจากอัลบั้มใหม่ล่าสุด ของ Britney Spears โปรดิวซ์โดยเจ้าพ่อเพลงป็อบ Max Martin และ Dr. Luke นี่ถือเป็นซิงเกิลเปิดตัวของอัลบั้มชุดที่ 7 “Femme Fatale” (ฟาม ฟาเตล) และเป็นอีกหนึ่งเพลงอันดับ 1 บน Billboard Hot 100 Chart ของบริทนีย์ และเพลงนี้ยังขึ้นอันดับ 1 บน iTunes Songs Chart กว่า 20 ประเทศทั่วโลก มิวสิกวิดีโอได้ Jonas Akerlund ผู้กำกับคู่บุญของ Madonna มาร่วมงาน กว่า 12 ปีบนเส้นทางดนตรี 5 อัลบั้มที่เปิดตัวทันทีในอันดับ 1 บนชาร์ท Billboard Top 200 Albums และมีเพลงฮิตติด Top 40 ชาร์ท Billboard’s Mainstream ทั้งสิ้นถึง 24 เพลง Britney เป็นหนึ่งในศิลปินขายดีระดับโลก โดยในช่วงทศวรรษที่ผ่านมา พร้อมยอดขายมากกว่า 67 ล้านก๊อปปี้ทั่วโลก จากอัลบั้ม Baby One More Time (1999); Oops!... I Did It Again (2000); Britney (2001); In The Zone (2003); Blackout (2007); Circus (2008); และ The Singles Collection (2009)

คำถาม: ฟาม ฟาเตล คือ สตูดิโออัลบั้มลำดับที่เท่าไร
คำตอบ: ลำดับที่ 7

คำถาม: ฟาม ฟาเตล เป็นอัมบั้มของใคร
คำตอบ: บริตนีย์ สเปียรส์

คำถาม: ฟาม ฟาเตล เป็นศิลปินประเทศอะไร
คำตอบ: อเมริกัน

คำถาม: ฟาม ฟาเตล ออกจำหน่ายในสหรัฐอเมริกาเมื่อวันที่เท่าไร
คำตอบ: 28 มีนาคม พ.ศ. 2554

คำถาม: ฟาม ฟาเตล เพลงฮิตอันดับ 1 คือเพลงอะไร
คำตอบ: Hold It Against Me
บุญชู 2 น้องใหม่

บุญชู 2 น้องใหม่ หรือ บุญชู ภาค 2 เป็นภาพยนตร์ไทย ออกฉายเมื่อปี พ.ศ. 2532 กำกับโดย บัณฑิต ฤทธิ์ถกล โดยค่ายไฟว์สตาร์โปรดักชั่น นำแสดงโดย สันติสุข พรหมศิริ จินตหรา สุขพัฒน์ ส. อาสนจินดา สุเทพ ประยูรพิทักษ์ ญาณี จงวิสุทธิ์ วัชระ ปานเอี่ยม เกียรติ กิจเจริญ อรุณ ภาวิไล กฤษณ์ ศุกระมงคล เกรียงไกร อมาตยกุล นฤพนธ์ ไชยยศ นัย สุขสกุล ธงชัย ประสงค์สันติ พรทิพย์ ประเสริฐยิ่งสุข กัญญาลักษณ์ บำรุงรักษ์ สมเกียรติ คุณานิธิพงศ์ ศศิวิมล วิริยานนท์ ส.อาสนจินดา จุรี โอศิริ ดร.เสรี วงษ์มณฑา [1] ภาพยนตร์เรื่องนี้ทำรายได้ 16 ล้านบาทในสมัยนั้น

คำถาม: บุญชู 2 น้องใหม่ เป็นภาพยนตร์ประเทศอะไร
คำตอบ: ไทย

คำถาม: บุญชู 2 น้องใหม่ ออกฉายเมื่อไร
คำตอบ: พ.ศ. 2532

คำถาม: บุญชู 2 น้องใหม่ กำกับโดยใคร
คำตอบ: บัณฑิต ฤทธิ์ถกล

คำถาม: บุญชู 2 น้องใหม่ ทำรายจากภาพยนตร์ได้เท่าไร
คำตอบ: 16 ล้านบาท
พระศิลา

พระศิลา หรือ พระศีลา เป็นพระพุทธรูปปางโปรดช้างนาราคีฬี แกะสลักด้วยหินชนวนดำ(บางตำนานว่าเป็นหินแดง) ฝีมือช่างปาละของอินเดียและสลักตามคติเดิมของอินเดีย พุทธลักษณะของพระศิลาคือ ประทับยืนเยื้องพระองค์บนฐานบัวภายใต้ซุ้ม พระหัตถ์ขวาทอดลงเหนือหัวช้างซึ่งหมอบอยู่ พระหัตถ์ซ้ายยกในท่าประทานอภัยหรือแสดงธรรม พระอานนท์ยืนถือบาตรอยู่ด้านซ้าย ปัจจุบันประดิษฐานคู่กับพระเสตังคมณี (พระแก้วขาว) ภายในพระวิหารวัดเชียงมั่น ตำบลศรีภูมิ อำเภอเมือง จังหวัดเชียงใหม่

คำถาม: พระศิลาแกะสลักด้วยอะไร
คำตอบ: หินชนวนดำ(บางตำนานว่าเป็นหินแดง)

คำถาม: ปัจจุบันอยู่ที่ไหน
คำตอบ: พระวิหารวัดเชียงมั่น ตำบลศรีภูมิ อำเภอเมือง จังหวัดเชียงใหม่
Cities XL

Cities XL (โดยในชุดเกมCities Unlimited) เป็นเกมจำลองสถาณการณ์การสร้างและพัฒนาเมือง computer game ถูกพัฒนาโดย Monte Cristo โดยประกาศวางจำหน่ายในปี 8 ตุลาคม พ.ศ. 2553 โดยเกมมีการพัฒนาให้เชื่อมตอออนไลท์ และพัฒนาส่วนเสริมออมมาในปี พ.ศ. 2554 ผู้พัฒนาประกาศเพิ่มความสามารถโดยแยกเป็นชุดเกม วางจำหน่ายในวันที่ 8 มีนาคม พ.ศ. 2554 โดยเล่นได้เพียงผู้เล่นคนเดียว

Focus Home Interactive ผู้พัฒนาและจัดจำหน่ายได้เปลี่ยนชื่อเกมเป็น Cities XL 2011 ในวันที่ 4 ตุลาคม พ.ศ. 2554 หลักจากนั้นก็เปลี่ยนเป็น 'Cities XL Platinum ในวันที่ 14 กุมภาพันธ พ.ศ. 2557 โดยเพิ่มอุปกรณ์ โครงสร้างและพัฒนาระบบใหม่อีกครั้ง พร้อมกันในปีถัดมา Cities XXL ถูกประกาศสร้าง ในวันที่ 15 พฤศจิกายน พ.ศ. 2557

คำถาม: Cities XL ถูกพัฒนาขึ้นโดยใคร
คำตอบ: Monte Cristo

คำถาม: Cities XL ประกาศวางจำหน่ายเมื่อไหร่
คำตอบ: 8 ตุลาคม พ.ศ. 2553

คำถาม: ใครคือผู้พัฒนาและจัดจำหน่าย Cities XL
คำตอบ: Focus Home Interactive

คำถาม: Cities XL เปลี่ยนชื่อเป็น Cities XL Platinum เมื่อไหร่
คำตอบ: 14 กุมภาพันธ พ.ศ. 2557
เกาะเสม็ด

เกาะเสม็ด เป็นเกาะในตำบลเพ อำเภอเมืองระยอง จังหวัดระยอง ในพื้นที่ของอุทยานแห่งชาติเขาแหลมหญ้า-หมู่เกาะเสม็ด เป็นแหล่งท่องเที่ยวที่มีชื่อเสียงของระยอง ที่ได้รับความนิยมทั้งจากชาวไทยและต่างประเทศ อยู่ห่างจากชายฝั่งบ้านเพประมาณ 6.5 กิโลเมตร มีเนื้อที่ประมาณ 3,125 ไร่ มีลักษณะเป็นรูปสามเหลี่ยม เชื่อกันว่าคือเกาะแก้วพิสดาร ในวรรณคดีเรื่องพระอภัยมณี ของสุนทรภู่ อาจเป็นเพราะที่เกาะเสม็ดนี้มีหาดทรายขาวละเอียดอยู่ทั่วไป เหตุที่ชื่อว่าเกาะเสม็ดก็เพราะมีต้นเสม็ดขาวและเสม็ดแดงขึ้นอยู่มาก ชาวบ้านนำมาใช้เป็นไต้เพื่อจุดไฟ

บนเกาะเสม็ดไม่มีแม่น้ำลำคลอง เป็นภูเขาและป่าไม้เบญจพรรณ ประมาณร้อยละ 80 ของพื้นที่ ฤดูฝนเริ่มตั้งแต่เดือนพฤษภาคม-กันยายน ช่วงเดือนพฤษภาคมมีมรสุมและคลื่นลมจัดมาก เดือนสิงหาคมมีฝนตกชุกคนที่อาศัยส่วนใหญ่เป็นชาวเกาะที่อาศัยอยู่แต่ดั้งเดิม ใช้ชีวิตอยู่กับทะเลลักษณะแบ่งปันกันรู้จักกันแบบทุกบ้าน ส่วนช่วงที่ไม่มีมรสุมจะเป็นฤดูท่องเที่ยว เนื่องจากบนเกาะมีที่พักและสถานพักตากอากาศหลายแห่ง

ที่ตั้งของเกาะเสม็ด อยู่ตอนบนของอ่าวไทย ห่างจากชายฝั่ง ตำบลบ้านเพ อำเภอเมืองระยอง 6.5 กิโลเมตร มีพื้นที่ 5.127 ตารางกิโลเมตร มีลักษณะแคบและยาวในแนวเหนือใต้ ยาวประมาณ 6.8 กิโลเมตร มีความกว้างที่สุด 2.5 กิโลเมตรทางทิศเหนือของเกาะและแคบเรียวยาวลงไปทางทิศใต้ มีส่วนที่แคบที่สุด 200 เมตรที่ตอนกลางและตอนใต้ของเกาะ

สภาพภูมิประเทศของเกาะเสม็ด มีสันเขาเป็นแกนยาวจากทิศเหนือลงมาทางใต้ ฝั่งตะวันตกของเกาะเป็นหน้าผาสูงชันและค่อยๆลาดเอียงสู่ฝั่งตะวันออกซึ่งมีอ่าวและชายหาดที่สวยงามจำนวนมาก ส่วนฐานของเกาะอยู่ด้านทิศเหนือ ซึ่งหันเข้าสู่ฝั่งบ้านเพ มีภูเขาสลับซับซ้อนกันอยู่ 2-3 ลูก มีพื้นที่ราบขนาดเล็กรอบอ่าวต่างๆ ส่วนใหญ่จะอยู่ทางด้านเหนือและตะวันออกของเกาะ บริเวณปลายแหลมด้านใต้มีเกาะเล็กๆ อยู่ใกล้ๆ 3 เกาะ คือ เกาะจันทร์ เกาะสันฉลาม และเกาะหินขาว ซึ่งเป็นหินล้วน ไม่มีต้นไม้ เป็นที่อาศัยและวางไข่ของนกนางนวล

คำถาม: เกาะเสม็ดอยู่ในจังหวัดอะไร
คำตอบ: จังหวัดระยอง

คำถาม: เกาะเสม็ดมีเนื่อที่เท่าไหร่
คำตอบ: 3,125 ไร่

คำถาม: สภาพภูมิประเทศของเกาเสม็ดเป็นแบบใด
คำตอบ: มีสันเขาเป็นแกนยาวจากทิศเหนือลงมาทางใต้

คำถาม: ฤดูฝนของเกาะเสม็ดคือช่วงใด
คำตอบ: เดือนพฤษภาคม-กันยายน

คำถาม: ส่วนที่แคบที่สุดของเกาะเสม็ดมีขนาดเท่าใด
คำตอบ: 200 เมตร
ว่านกาบหอย

ว่านกาบหอย ชื่อวิทยาศาสตร์: Tradescantia spathacea ชื่ออื่น (กาบหอยแครง, ว่านหอยแครง) เป็นพืชที่ จัดอยู่ในวงศ์ผักปลาบ (Commelinaceae) นิยมปลูกเป็นพืชคลุมดิน ใบเดี่ยวรูปหอก โคนใบเป็นกาบหุ้มลำต้น ใบด้านบนสีเขียว ด้านล่างสีม่วงอมแดง ดอกช่อ ดอกย่อยสีขาวนวล มีกาบหุ้มสองอันรองรับช่อดอก รูปร่างคล้ายเรือหรือเปลือกหอยสีม่วงอมเขียว ผลรูปรีแก่แล้วแตก เมล็ดขนาดเล็ก เป็นพืชทนแล้งได้ดี ใช้เป็นไม้ประดับ

คำถาม: ว่านกาบหอย เป็นพืชที่ จัดอยู่ในวงศ์อะไร
คำตอบ: วงศ์ผักปลาบ

คำถาม: ว่านกาบหอย นิยมปลูกเป็นอะไร
คำตอบ: พืชคลุมดิน
ฟิลิป พูลแมน

พูลแมน เกิดวันที่ 19 ตุลาคม ค.ศ. 1946 ที่เมืองนอริช ประเทศอังกฤษ ช่วงวัยเด็กพูลแมนเดินทางไปทั่วโลก เพราะพ่อ (และพ่อเลี้ยง) ทำงานในกองทัพอากาศ เขาย้ายกลับอังกฤษ เมื่ออายุ 11 ปี หลังจากเรียนจบมัธยม พูลแมน ไปเรียนต่อ ด้านภาษาอังกฤษ ที่วิทยาลัยเอ็กซีเตอร์ ในมหาวิทยาลัยออกซฟอร์ด จากนั้น ก็เป็นครูสอนหนังสือ ในโรงเรียนประถมอยู่ 12 ปี แล้วก็ย้ายไปเป็นอาจารย์พิเศษ ที่วิทยาลัยเวสต์มินสเตอร์ ในมหาวิทยาลัย ออกซฟอร์ด สอนวิชาวรรณคดี สมัยวิกตอเรีย นิทานพื้นบ้าน และการเขียนเชิงสร้างสรรค์ ในที่สุดปี ค.ศ.1986 พูลแมน ก็ลาออกจากการสอน และเข้ามา ทำงานเขียน เต็มเวลา พูลแมน เริ่มเขียนหนังสือมาตั้งแต่ปี ค.ศ. 1977 เขาเขียนเรื่องได้ หลากหลายแนว และมีแฟนๆ มากมายหลายวัย เพราะเขาเขียนตั้งแต่ นวนิยายสำหรับผู้ใหญ่ วรรณกรรมเยาวชน นิทานภาพ บทละคร สารคดี นวนิยายแฟนตาซี นวนิยายอิงประวัติศาสตร์ และนวนิยายร่วมสมัย

คำถาม: ฟิลิป พูลแมน เกิดวันที่เท่าไร
คำตอบ: 19 ตุลาคม ค.ศ. 1946

คำถาม: ฟิลิป พูลแมน เกิดที่ประเทศอะไร
คำตอบ: ประเทศอังกฤษ

คำถาม: ฟิลิป พูลแมน ย้ายกลับมากจากอังกฤษเมื่ออายุเท่าไร
คำตอบ: 11 ปี

คำถาม: ฟิลิป พูลแมน เริ่มเขียนหนังสือมาตั้งแต่ปีอะไร
คำตอบ: ค.ศ. 1977
หญ้าตัดฅน

หญ้าตัดฅน (อังกฤษ: The Kurodians) คือภาพยนตร์คัลท์ขาวดำหลุดโลกจากประเทศไทย กำกับโดย ณัฏฐา หอมทรัพย์ ผสมผสานความเป็นไซไฟ แฟนตาซี และอารมณ์ขันเพี้ยนๆ เกี่ยวกับชาวคุโรเดี้ยนจากเกาะคุโรดะ ที่ต้องการกอบกู้เอกราชของชาติจากปกครองของประเทศธัยญ์ โดยมีศูนย์กลางของเรื่องอยู่ที่เหล่านักฟุตบอลทีมชาติธัยญ์ หนังแบ่งเป็น 3ตอน ได้แก่ ภาคปัจจุบัน (หญ้าห้า) ภาคอดีต (หญ้าหก) และ ภาคอนาคต (หญ้าเจ็ด)

ภาพยนตร์เรื่องนี้ได้รับเลือกเข้าฉายในเทศกาลภาพยนตร์ Shiver International Film Festival 2017 ประเทศแคนาดา[1] โดยทางเทศกาลได้จำกัดความภาพยนตร์เรื่องนี้ว่า "สนุก หลุดโลก ราวกับถูกลิขิตให้เป็นหนังคัลท์คลาสสิค"[2] ก่อนเข้าฉายอย่างเป็นทางการในประเทศไทย ที่โรงภาพยนตร์ Bangkok Screening Room ระหว่างวันที่ 29 พฤศจิกายน ถึง 20 ธันวาคม พ.ศ. 2560[3]

ในปี พ.ศ. 2561 "หญ้าตัดฅน" เข้าชิง 2 รางวัลภาพยนตร์ไทย ชมรมวิจารณ์บันเทิง ครั้งที่ 26 ได้แก่ รางวัลนักทำหนังหน้าใหม่ยอดเยี่ยม และ ดนตรีประกอบยอดเยี่ยม[4]

ในปีเดียวกัน "หญ้าตัดฅน" ได้รับเลือกเข้าฉายในเทศกาลภาพยนตร์ Derby Film Festival ประเทศอังกฤษ[5] โดยทางเทศกาลบรรยายว่า "เป็นหนังไซไฟบ้าพลัง เต็มไปด้วยฉากแอ็กชั่นสุดป่วน เล่นประเด็นสารพัดตั้งแต่ พลังจิต การกีฬา การโคลนนิ่ง และ ผู้อพยพ" นอกจากนั้นยังเปรียบเทียบหนังเรื่องนี้กับหนังคัลท์ญี่ปุ่นเรื่อง Tetsuo: The Iron Man กำกับโดย ชินยะ ทสึกาโมโตะ[6]

นักวิจารณ์ต่างประเทศท่านหนึ่งได้แสดงความเห็นว่า "เป็นงานจินตนาการที่น่าทึ่ง" "73นาทีแห่งแอ็กชั่นต่อเนื่อง" "ยากที่จะเข้าใจ แต่ก็ยากที่จะไม่หลงรักภาพยนตร์เรื่องนี้" และชื่นชมความน่าสนใจของเสียงและดนตรีที่ส่งเสริมความบ้าคลั่งของหนัง[7]

ในวันที่ 7 มิถุนายน พ.ศ. 2561 "หญ้าตัดฅน" เข้าฉายอย่างเป็นทางการอีกครั้งที่โรงภาพยนตร์ House RCA[8] เป็นเวลาสองสัปดาห์

ต่อมาในเดือนกันยายนปีเดียวกัน "หญ้าตัดฅน" ได้รับเลือกเข้าฉายในเทศกาลหนังคัลท์ CIM Sueca ประเทศสเปน[9] ได้ถูกกล่าวถึงว่า "ภาพยนตร์บ้าพลังจากประเทศไทย สุดคัลท์โฉบเฉี่ยว ที่สร้างความเปิดหูเปิดตาแก่ผู้เข้าชม"[10] และได้รับรางวัลชมเชยสาขากำกับการแสดง และ นักแสดงสมทบ (วชร กัณหา)

คำถาม: หญ้าตัดฅน คือภาพยนตร์อะไร
คำตอบ: ภาพยนตร์คัลท์ขาวดำหลุดโลก

คำถาม: หญ้าตัดฅน เป็นภาพยนตร์ประเทศอะไร
คำตอบ: ประเทศไทย

คำถาม: หญ้าตัดฅน กำกับโดยใคร
คำตอบ: ณัฏฐา หอมทรัพย์
ประเทศแคนาดาในโอลิมปิกฤดูหนาว 1994

ประเทศแคนาดา เข้าร่วมแข่งขันกีฬาโอลิมปิกฤดูหนาวครั้งที่ 17 ค.ศ. 1994 (พ.ศ. 2537) ณ เมืองลิลแฮมเมอร์ ประเทศนอร์เวย์ ระหว่างวันที่ 12 กุมภาพันธ์ – 27 กุมภาพันธ์ พ.ศ. 2537

คำถาม: ประเทศแคนาดา เข้าร่วมแข่งขันกีฬาอะไร
คำตอบ: กีฬาโอลิมปิก

คำถาม: ประเทศแคนาดา เข้าร่วมแข่งขันกีฬาโอลิมปิกฤดูอะไร
คำตอบ: ฤดูหนาว

คำถาม: ประเทศแคนาดา เข้าร่วมแข่งขันกีฬาโอลิมปิกฤดูหนาวครั้งที่เท่าไร
คำตอบ: ครั้งที่ 17

คำถาม: ประเทศแคนาดา เข้าร่วมแข่งขันกีฬาโอลิมปิกฤดูหนาวครั้งที่ 17 ที่ประเทศอะไร
คำตอบ: ประเทศนอร์เวย์

คำถาม: ประเทศแคนาดา เข้าร่วมแข่งขันกีฬาโอลิมปิกฤดูหนาวครั้งที่ 17 ระหว่างวันที่เท่าไร
คำตอบ: 12 กุมภาพันธ์ – 27 กุมภาพันธ์ พ.ศ. 2537
ลานสายตา

คำว่า ลานสายตา[1] (อังกฤษ: visual field) มักใช้เป็นคำไวพจน์ของคำว่า ขอบเขตภาพ[1] (field of view) แม้ว่าบททั้งสองจริง ๆ มีความหมายไม่เหมือนกัน คือ ลานสายตามีความหมายว่า "ความรู้สึกทางตาเป็นแถวตามลำดับพื้นที่ที่สามารถสังเกตการณ์ได้ในการทดลองทางจิตวิทยาด้วยการพินิจภายใน (โดยบุคคลนั้น)"[2] ในขณะที่คำว่า ขอบเขตภาพ "หมายถึงวัตถุทางกายภาพและต้นกำเนิดแสงในโลกภายนอกที่เข้ามากระทบกับจอตา" กล่าวโดยอีกนัยหนึ่งก็คือ ขอบเขตภาพก็คือสิ่งที่เป็นต้นกำเนิดของแสงที่มากระทบกับจอตา ซึ่งเป็นข้อมูลเข้าของระบบสายตาในสมอง เป็นระบบที่แปลผลเป็นลานสายตาเป็นข้อมูลออก ลานสายตานั้นมีด้านซ้ายขวาบนล่างที่ไม่สมดุลกัน ระดับความชัดก็ไม่เสมอกัน คือมีการเห็นได้ชัดที่สุดที่กลางลานสายตา บทนี้มักใช้บ่อย ๆ ในการวัดสายตา (optometry) และในจักษุวิทยา ที่มีการตรวจลานสายตาเพื่อกำหนดว่า มีความเสียหายจากโรคที่เป็นเหตุแก่ดวงมืดในลานเห็น (scotoma) หรือจากการสูญเสียการเห็น หรือจากการลดระดับความไวในการเห็น หรือไม่

คำถาม: ลานสายตา มักใช้เป็นคำไวพจน์ของคำว่าอะไร
คำตอบ: ขอบเขตภาพ

คำถาม: ลานสายตา มีความหมายว่าอะไร
คำตอบ: ความรู้สึกทางตาเป็นแถวตามลำดับพื้นที่ที่สามารถสังเกตการณ์ได้ในการทดลองทางจิตวิทยาด้วยการพินิจภายใน

คำถาม: ขอบเขตภาพ หมายถึงอะไร
คำตอบ: วัตถุทางกายภาพและต้นกำเนิดแสงในโลกภายนอกที่เข้ามากระทบกับจอตา

คำถาม: ขอบเขตภาพ อีกความหนึ่งคืออะไร
คำตอบ: สิ่งที่เป็นต้นกำเนิดของแสงที่มากระทบกับจอตา

คำถาม: การเห็นได้ชัดที่สุดที่กลางลานสายตา บทนี้มักใช้บ่อย ๆ ในการทำอะไร
คำตอบ: การวัดสายตา
ฟุตบอลทีมชาติปารากวัย

ฟุตบอลทีมชาติปารากวัย (อังกฤษ: Paraguay national football team) เป็นตัวแทนทีมกีฬาฟุตบอลจากประเทศปารากวัย อยู่ภายใต้การดูแลของสมาคมฟุตบอลปารากวัย (สเปน: Asociación Paraguaya de Fútbol) ทีมชาติปารากวัยเข้าสู่รอบที่ 2 ของฟุตบอลโลก 3 ครั้ง (ในปี 1986, 1998 และ 2002) ทีมชาติปารากวัยเคยได้ชัยชนะจากการแข่งสำคัญจากการแข่งขันโกปาอาเมริกา ที่ได้รับชัยชนะในปี 1953 และ 1979 นอกจากนั้นยังได้เหรียญเงินในการแข่งโอลิมปิกฤดูร้อน ในปี 2004 ที่จัดขึ้นที่กรุงเอเธนส์ พ่ายให้อาร์เจนตินา 1-0 ในรอบตัดสิน

ในการแข่งขันฟุตบอลโลก 2010 ที่ประเทศแอฟริกาใต้ ถือเป็นการร่วมเข้าแข่งรอบคัดเลือกครั้งที่ 4 ติดต่อกัน ของปารากวัย

คำถาม: ฟุตบอลทีมชาติปารากวัย เป็นตัวแทนทีมกีฬาฟุตบอลจากประเทศอะไร
คำตอบ: ประเทศปารากวัย

คำถาม: ฟุตบอลทีมชาติปารากวัย อยู่ภายใต้การดูแลของสมาคมฟุตบอลอะไร
คำตอบ: สมาคมฟุตบอลปารากวัย

คำถาม: ฟุตบอลทีมชาติปารากวัย ทีมชาติปารากวัยเข้าสู่รอบที่เท่าไร
คำตอบ: 2

คำถาม: ฟุตบอลทีมชาติปารากวัย เข้าร่วมฟุตบอลโลกกี่ครั้ง
คำตอบ: 3 ครั้ง

คำถาม: ฟุตบอลทีมชาติปารากวัย ได้ชัยชนะจากการแข่งสำคัญจากการแข่งขันกับใคร
คำตอบ: โกปาอาเมริกา
แหล่งแซนาดู

แหล่งแซนาดู ตั้งอยู่ทางตอนเหนือของกำแพงเมืองจีน แหล่งโบราณคดีแซนาดูล้อมรอบด้วยซากเมืองหลวงตามตำนานของกุบไลข่าน ออกแบบโดยที่ปรึกษาชาวจีนของผู้ปกครองชาวมองโกล ชื่อ ลิว บิงซง (Liu Bingzhdong) ในปี ค.ศ.๑๒๕๖ (พ.ศ. ๑๗๙๙) บนพื้นที่มากกว่า ๒๕,๐๐๐ เฮกเตอร์ แหล่งแสดงให้เห็นถึงความพยายามที่เป็นเอกลักษณ์ด้วยการผสมผสานวัฒนธรรมของชาวมองโกลเร่ร่อนกับชาวจีนฮั่นเข้าด้วยกัน สถานที่นี้เป็นฐานที่มั่นจากที่ซึ่งกุบไลข่านสถาปนาราชวงศ์หยวนซึ่งปกครองจีนอยู่กว่าร้อยปี ขยายอาณาเขตข้ามทวีปเอเชียออกไป การถกเถียงในข้อศาสนาซึ่งเกิดขึ้นที่นี่ มีผลทำให้เกิดการแผ่กระจายพระพุทธศาสนาแบบทิเบตไปสู่เอเชียตะวันออกเฉียงเหนืออันเป็นวัฒนธรรมและประเพณีความเชื่อทางศาสนาหนึ่งที่ยังคงถือปฏิบัติอยู่จนทุกวันนี้ ตัวแหล่งได้รับการวางผังตามแบบอย่างความเชื่อเรื่องฮวงจุ้ยจีนซึ่งสัมพันธ์กับภูเขาและแม่น้ำ ร่องรอยของเมืองยังคงเหลือให้เห็น รวมทั้งวัดวาอาราม พระราชวัง สุสาน กระโจมพักแรมของชนเผ่าเร่ร่อน และคลองส่งน้ำไต้ฝานหยานควบคู่ไปกับทางน้ำอื่น ๆ

แหล่งแซนาดูได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 36เมื่อปี 2555ที่เซนต์ปีเตอร์เบิร์ก ประเทศรัสเซียด้วยข้อกำหนดและหลักเกณฑ์ในการพิจารณา ดังต่อไปนี้

 - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
 - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
 - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
 - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์

คำถาม: แหล่งแซนาดูอยู่ที่ไหน
คำตอบ: ตั้งอยู่ทางตอนเหนือของกำแพงเมืองจีน แหล่งโบราณคดีแซนาดูล้อมรอบด้วยซากเมืองหลวงตามตำนานของกุบไลข่าน

คำถาม: แหล่งแซนาดูแสดงถึงวัฒนธรรมของชนชาติใด
คำตอบ: การผสมผสานวัฒนธรรมของชาวมองโกลเร่ร่อนกับชาวจีนฮั่นเข้าด้วยกัน

คำถาม: แหล่งแซนาดูได้ถูกจดทะเบียนให้เป็นมรดกโลกเมื่อไหร่
คำตอบ: การประชุมคณะกรรมการมรดกโลกสมัยสามัญครั้งที่ 36เมื่อปี 2555ที่เซนต์ปีเตอร์เบิร์ก ประเทศรัสเซีย
ปลากัดปีนัง 

ปลากัดปีนัง หรือ ปลากัดภูเขา (อังกฤษ: Penang betta; ชื่อวิทยาศาสตร์: Betta pugnax ปลาน้ำจืดขนาดเล็กชนิดหนึ่ง อยู่ในวงศ์ Macropodinae ซึ่งอยู่ในวงศ์ปลากัด ปลากระดี่ (Osphronemidae) รูปร่างและคล้ายปลากัดทั่วไป แต่มีลำตัวป้อมใหญ่กว่า หัวโต ครีบหางใหญ่ ตัวผู้มีสีน้ำตาลคล้ำ ข้างแก้มสีฟ้าเหลือบเขียว เกล็ดมีจุดสีฟ้าเหลือบทั้งตัว ครีบสีน้ำตาลอ่อน ครีบหลังและครีบหางมีลายเส้นประสีคล้ำ ครีบก้นมีขอบดำ ตัวเมียสีน้ำตาลอ่อน และมีแถบสีคล้ำพาดตามแนวยาวของลำตัว ขนาดโตเต็มที่ประมาณ 5-7 เซนติเมตร
พฤติกรรมของปลากัดชนิดนี้ ไม่เหมือนปลากัดจำพวกก่อหวอด อย่าง ปลากัดภาคกลาง (B. splendens) หรือ ปลากัดอีสาน (B. smaragdina) เนื่องจากการผสมพันธุ์และวางไข่ ปลาตัวผู้จะไม่ก่อหวอดแต่จะอมไข่ไว้ในปากจนฟักเป็นตัว ทั้งนี้เชื่อว่าเป็นเพราะสภาพแวดล้อมที่อาศัยอยู่ คือ ลำธารที่น้ำไหลเชี่ยวแรงบนภูเขา อีกทั้งปลากัดจำพวกนี้ไม่มีนิสัยดุร้าย ก้าวร้าว เหมือนพวกปลากัดก่อหวอด จึงสามารถพบอยู่กันเป็นฝูงได้หลาย ๆ ตัว อีกทั้งอวัยวะที่ช่วยในการหายใจ ทำงานได้ไม่สมบูรณ์เท่าปลากัดก่อหวอด
พบกระจายอยู่ทั่วไปในแหล่งน้ำบนภูเขาในภูมิภาคเอเชียตะวันออกเฉียงใต้ ในประเทศไทย พบได้เฉพาะภาคใต้เท่านั้น และพบได้เรื่อยไปในแหลมมลายูจนถึงรัฐปีนังในมาเลเซีย และมีความเป็นไปได้ว่าปลากัดชนิดนี้มีความใกล้เคียงทางพันธุกรรมกับปลากัดชนิด B. enisae ซึ่งเป็นปลากัดประเภทอมไข่เช่นเดียวกัน ที่พบได้ในแถบกาลีมันตันของอินโดนีเซีย

คำถาม: ปลากัดปีนังมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Betta pugnax

คำถาม: ปลากัดปีนังถือว่าเป็นปลาน้ำจืดที่จัดอยู่ในวงศ์ใด
คำตอบ: วงศ์ Macropodinae
วิน ดีเซล

เกิดเมื่อวันที่ 18 กรกฎาคม ค.ศ. 1967 ที่เมืองนิวยอร์ก ปัจจุบันรับหน้าที่เป็นทั้งนักแสดง ผู้อำนวยการสร้างภาพยนตร์ ผู้กำกับ และนักเขียน จุดเริ่มต้นในการก้าวขึ้นมาเป็นนักแสดงของเขาเกิดจากการได้มีโอกาสแสดงละครเวทีที่ Theatre for the New City ตอนที่เขามีอายุแค่ 7 ขวบ ก่อนที่ในช่วงวัยรุ่นเขาจะเริ่มก้าวสู่การเป็นนักแสดงอย่างเต็มตัวด้วยการรับงานแสดงมากมายหลากหลายเรื่อง เขาได้มีโอกาสเข้าเรียนที่ ฮันเตอร์ คอลเลจ สาขาวิชาการเขียนสร้างสรรค์ นั่นจึงเป็นจุดเริ่มต้นอีกอาชีพในฐานของการเป็นผู้เขียนบทภาพยนตร์ เขาได้ทำการสร้างภาพยนตร์สั้นเรื่องแรกมีชื่อเรื่องว่า Multi-Facial ในปี ค.ศ. 1994 ก่อนที่ภาพยนตร์สั้นเรื่องนี้จะได้รับเลือกให้ฉายที่เทศกาลภาพยนตร์เมืองคานส์ในปีถัดมาด้วย ต่อมาก็ได้สร้างภาพยนตร์เรื่องยาวอย่าง Strays Giant ในปี ค.ศ.1999 แนวของภาพยนตร์จะออกดราม่าสำหรับการใช้ชีวิตในเมืองใหญ่ โดยตัวเขาเองก็ได้เข้าแสดงนำด้วย ความสำเร็จของภาพยนตร์เรื่องนี้คือได้รับเกียรติให้ไปฉายในงานเทศกาลหนังซันแดนซ์ ซึ่งนำไปสู่การเซ็นสัญญากับเอ็มทีวี สำหรับการนำไปสร้างเป็นซีรีส์

ผลงานการแสดงของ วิน ดีเซล
เขาได้รับโอกาสให้แสดงภาพยนตร์ละครฟอร์มยักษ์เรื่องแรก คือ เซฟวิ่ง ไพรเวท ไรอัน ฝ่าสมรภูมินรก ก่อนที่จะได้แสดงประกบคู่กับ เบ็น แอฟเฟล็ค ในภาพยนตร์ดราม่าเรือง Boiler Room ก่อนที่เขาจะประสบความสำเร็จอย่างสูงในภาพยนตร์รถแข่งอย่าง เดอะฟาสต์แอนด์เดอะฟิวเรียส ที่ทำให้เขาขึ้นแท่นกลายเป็นนักแสดงชื่อดังทันที ที่สำคัญยังทำให้ภาพยนตร์เรื่องนี้กลายเป็นภาพยนตร์ภาคต่อที่โด่งดังไปทั่วโลกโดยปัจจุบันมีไปแล้วถึง 8 ภาค ซึ่งตลอดทั้ง 8 ภาคนี้เขาไม่ได้แสดงแค่ภาค 2 เท่านั้น ส่วนภาค 3 ก็เป็นตัวประกอบ ที่เหลือเขาคือตัวหลักอย่างแท้จริง นอกจากนี้ก็ยังมีภาพยนตร์อีกหลายเรื่องที่สร้างชื่อให้กับเขา อาทิ XXX, XXX The Return of Xander Cage, A man Apart, The Chronicles of Riddick, The Chronicles of Riddick Dark Fury, The Pacifer, Riddick, Riddick Blindsided, Life is a Dream เป็นต้น

อย่างที่กล่าวไปว่าผลงานการแสดงที่ทำให้เขาได้รับความนิยมมากที่สุดก็คือบทของ โดมินิค โทร็อตโต้ จากภาพยนตร์ภาคต่อสุดฮิตอย่าง The Fast and The Furious นั่นทำให้เขากลายเป็นไอดอลของเหล่าบรรดาผู้ที่นิยมชมชอบในกีฬารถแข่งหลายๆ คน รวมถึงยังเป็นภาพการจดจำของการเป็นนักแข่งรถขั้นเทพด้วยใจสู้ที่ไม่ยอมแพ้อีกด้วย ชื่อของ วิน ดีเซล กลายเป็นชื่อที่ผู้ชมภาพยนตร์หลายคนรู้สึกตื่นเต้นทุกครั้งหากว่าเขาได้มีโอกาสแสดงภาพยนตร์เรื่องใดก็ตาม ความสนุกครบรสก็จะมาพร้อมอยู่เสมอ

คำถาม: วิน ดีเซลคือใคร
คำตอบ: นักแสดง ผู้อำนวยการสร้างภาพยนตร์ ผู้กำกับ และนักเขียน

คำถาม: วิน ดีเซลมีชื่อเสียงอย่างมากจากภาพยนต์อะไร
คำตอบ: เดอะฟาสต์แอนด์เดอะฟิวเรียส

คำถาม: วิน ดีเซลเริ่มเข้าวงการตั้งแต่ตอนไหน
คำตอบ: ละครเวทีที่ Theatre for the New City ตอนที่เขามีอายุแค่ 7 ขวบ

คำถาม: ภาพยนตร์สั้นเรื่องแรกของวิน ดีเซลคือเรื่องอะไร
คำตอบ: Multi-Facial ในปี ค.ศ. 1994
สาธารณรัฐประชาชนฮังการี

สาธารณรัฐประชาชนฮังการี (ฮังการี: Magyar Népköztársaság), หรือเป็นที่รู้จักในชื่อ ฮังการี เป็นยุคหนึ่งของประวัติศาสตร์ฮังการี ตั้งแต่ปี 1949[1] ถึงปี 1989 โดยประเทศนี้เป็นสาธารณรัฐสังคมนิยม[2]

สาธารณรัฐประชาชนฮังการีถูกปกครองโดยพรรคแรงงานสังคมนิยมฮังการี ภายได้การหนุนหลังของสหภาพโซเวียต[3] รัฐยังคงดำรงอยู่จนถึงปี 1989 เมื่อกองกำลังที่ไม่เห็นด้วยรวมตัวกันและบังคับให้รัฐบาล ล้มเลิกระบอบคอมมิวนิสต์ รัฐมีความคิดว่ารัฐนี้เป็นทายาทของสาธารณรัฐโซเวียตฮังการีซึ่งก่อตั้งขึ้นในปี 1919 และเป็นรัฐคอมมิวนิสต์รัฐแรกหลังจากสหพันธ์สาธารณรัฐสังคมนิยมโซเวียตรัสเซีย และถูกกำหนดให้เป็นสาธารณรัฐประชาธิปไตยประชาชนโดยสหภาพโซเวียตในช่วงคริสต์ทศวรรษที่ 1940 ภูมิศาสตร์ของสาธารณรัฐประชาชนฮังการี มีพรมแดนติดกับ สาธารณรัฐสังคมนิยมโรมาเนียและสหภาพโซเวียต (ส่วนด้าน สาธารณรัฐสังคมนิยมโซเวียตยูเครน) ทางด้านตะวันออก, ติดกับสหพันธ์สาธารณรัฐสังคมนิยมยูโกสลาเวียทางด้านตะวันตกเฉียงใต้, ติดกับสาธารณรัฐสังคมนิยมเชโกสโลวักทางด้านเหนือ และติดกับประเทศออสเตรียทางด้านตะวันตก

คำถาม: สาธารณรัฐประชาชนฮังการี มีชื่อหนึ่งว่าอะไร
คำตอบ: ฮังการี

คำถาม: สาธารณรัฐประชาชนฮังการี มีชื่อว่าฮังการี ตั้งแต่ปีอะไร
คำตอบ:  ตั้งแต่ปี 1949[1] ถึงปี 1989

คำถาม: สาธารณรัฐประชาชนฮังการี โดยประเทศมีสถานะเป็นอะไร
คำตอบ: สาธารณรัฐสังคมนิยม

คำถาม: สาธารณรัฐประชาชนฮังการี ถูกปกครองโดยพรรคอะไร
คำตอบ: พรรคแรงงานสังคมนิยมฮังการี

คำถาม: สาธารณรัฐประชาชนฮังการี ภายได้การหนุนหลังจากใคร
คำตอบ: สหภาพโซเวียต
โรคสมาธิสั้น

สมาธิสั้น (อังกฤษ: Attention deficit hyperactivity disorder, ADHD) เป็นโรคประสาทประเภทความผิดปกติในการเจริญเติบโตของระบบประสาท ซึ่งจะมีปัญหาเกี่ยวกับการเรียกร้องความสนใจ การแสดงออกอย่างหุนหันพันแล่น ซึ่งไม่เหมาะสมตามวัย ลักษณะอาการจะเริ่มที่อายุ 6 ขวบถึง 12 ขวบและมีอาการต่อเนื่องมากกว่า 6 เดือน พบเห็นมากในวัยที่เข้าเรียนแล้ว และมักจะส่งผลให้มีผลการเรียนที่ย่ำแย่

แม้ว่ามีการศึกษาอย่างแพร่หลายกับกลุ่มเด็กและวัยรุ่น แต่ก็ยังไม่พบสาเหตุของโรคที่เกิดกับคนส่วนใหญ่ ในจำนวนเด็กทั้งหมด พบว่ามีเด็กประมาณ 6-7% ที่เป็นโรคสมาธิสั้นเมื่อคัดตามเกณฑ์ DSM-IV และ 1-2% เมื่อคัดตามเกณฑ์ ICD-10 อัตราการเป็นโรคใกล้เคียงกันในแต่ละประเทศ และส่วนใหญ่แล้วแตกต่างกันตามวิธีการตรวจ อาการนี้มีการพบในเด็กผู้ชายมากกว่าเด็กผู้หญิงถึง 3 เท่า ประมาณ 30-50% ของผู้ที่เข้ารับการรักษาตั้งแต่วัยเด็กมีอาการต่อจนโตเป็นผู้ใหญ่ และมีผู้ใหญ่ 2-5% ที่มีอาการสมาธิสั้น อาการสมาธิสั้นนั้นอาจจะยากที่จะแยกออกจากความผิดปกติอื่น ๆ และอาการของคนทั่วไปที่กระตือรือร้นมากกว่าปกติ

การจัดการกับโรคสมาธิสั้นมักจะเป็นการให้คำปรึกษา การเปลียนแปลงวิถีการใช้ชีวิต และการให้ยา รวมกัน แต่การให้ยานั้นแนะนำให้ใช้ในกรณีของเด็กที่มีอาการรุนแรงและอาจจะพิจารณาให้กับผู้ป่วยที่มีอาการปานกลางที่ล้มเหลวจากวิธีให้คำปรึกษา ผลกระทบระยะยาวนั้นยังไม่ชัดเจน และไม่แนะนำให้ใช้ในเด็กก่อนวันเรียน วัยรุ่นและผู้ใหญ่มีแนวโน้มที่จะพัฒนาทักษะในการเผชิญปัญหาได้ด้วยเช่นกัน

โรคสมาธิสั้นและการรักษาเป็นที่ถกเถียงตั้งแต่ช่วงปี 1970 มีการโต้เถียงระหว่างแพทย์กับครู ผู้กำหนดนโยบาย พ่อแม่ และสื่อ โดยหัวข้อนั้นเกี่ยวกับสาเหตุของสมาธิสั้น และการใช้ยากระตุ้นเพื่อเป็นการรักษา ซึ่งส่วนใหญ่ผู้ให้การดูแลสุขภาพได้ยอมรับว่าสมาธิสั้นเป็นโรค ข้อโต้เถียงในวงการวิทยาศาสตร์จะเกี่ยวกับเกณฑ์ของอาการและวิธีการรักษา

คำถาม: โรคสมาธิสั้นพบมากในเพศใด
คำตอบ: พบในเด็กผู้ชายมากกว่าเด็กผู้หญิงถึง 3 เท่า

คำถาม: วิธีรักษาโรคสมาธิสั้นทำอย่างไร
คำตอบ: การให้คำปรึกษา การเปลียนแปลงวิถีการใช้ชีวิต และการให้ยา รวมกัน

คำถาม: โรคสมาธิสั้นเกิดจากสาเหตุอะไร
คำตอบ: ยังไม่พบสาเหตุของโรคที่เกิดกับคนส่วนใหญ่
ปลาฉลามวาฬ

ปลาฉลามวาฬ (อังกฤษ: whale shark) เป็นปลาฉลามเคลื่อนที่ช้าที่กินอาหารแบบกรองกิน เป็นปลาขนาดใหญ่ที่สุด ยาวถึง 12.65 เมตร หนัก 21.5 ตัน แต่มีรายงานที่ได้รับยืนยันว่ายังมีปลาฉลามวาฬที่ใหญ่กว่านี้ เป็นปลาชนิดเดียวในสกุล Rhincodon ที่ยังคงดำรงเผ่าพันธุ์ถึงปัจจุบัน และวงศ์ Rhincodontidae (ก่อนปี ค.ศ. 1984 ถูกเรียกว่า Rhinodontes) ซึ่งเป็นสมาชิกในชั้นย่อย Elasmobranchii ในชั้นปลากระดูกอ่อน ปลาฉลามวาฬพบได้ในทะเลเขตร้อนและอบอุ่น อาศัยอยู่ในทะเลเปิด มีช่วงอายุประมาณ 70 ปี ปลาฉลามชนิดนี้กำเนิดเมื่อประมาณ 60 ล้านปีมาแล้ว อาหารหลักของปลาฉลามวาฬคือแพลงก์ตอน ถึงแม้ว่ารายการแพลนเน็ตเอิร์ธของบีบีซีจะถ่ายภาพยนตร์ขณะที่ปลาฉลามวาฬกำลังกินฝูงปลาขนาดเล็กไว้ได้

คำถาม: ปลาฉลามวาฬมีชื่อเรียกทางสามัญว่าอย่างไร
คำตอบ: whale shark

คำถาม: ปลาฉลามวาฬมีลักษณะการกินอาหารแบบใด
คำตอบ: เป็นปลาฉลามเคลื่อนที่ช้าที่กินอาหารแบบกรองกิน

คำถาม: ปลาฉลามวาฬมีขนาดใหญ่สุดที่สุดกี่เมตร และหนักเท่าไหร่
คำตอบ: ปลาขนาดใหญ่ที่สุด ยาวถึง 12.65 เมตร หนัก 21.5 ตัน

คำถาม: อาหารหลักของปลาฉลามวาฬคืออะไร
คำตอบ: แพลงก์ตอน
เนอร์วานา

เนอร์วานา (อังกฤษ: Nirvana) เป็นวงกรันจ์ และอัลเทอร์เนทีฟ ร็อก สัญชาติอเมริกัน ก่อตั้งขึ้นโดยมือกีตาร์และร้องนำ เคิร์ท โคเบน และมือเบส คริสต์ โนโวเซลิช เมื่อปี ค.ศ. 1987 ที่เมืองอาเบอร์ดีน รัฐวอชิงตัน สหรัฐอเมริกา วงได้ตัวมือกลอง เดฟ โกรล ซึ่งเข้ามาในปี ค.ศ. 1990 และได้อยู่ร่วมกับยาวนานที่สุดจวบจนวงแตก แม้ว่าเนอร์วานาจะออกสตูดิโออัลบั้มเพียง 3 อัลบั้ม ในช่วงเวลาสั้น ๆ 7 ปี แต่วงก็ได้รับการยอมรับอย่างสูงให้เป็นหนึ่งในวงที่ทรงอิทธิพลและสำคัญที่สุดในยุคสมัยใหม่นี้ แม้ว่าดนตรีของวงได้หายในช่วงปี ค.ศ. 1994 แต่งานเพลงของพวกเขาก็ยังคงได้รับกระแสนิยมต่อแรงบันดาลใจและอิทธิพลวัฒนธรรมร็อกแอนด์โรลสมัยใหม่จวบจนถึงปัจจุบัน

ในช่วงปลายยุค 1980 เนอร์วานา ได้ร่วมก่อกำเนิดแนวเพลงใหม่ซึ่งเป็นหนึ่งในคลื่นเพลงซีแอตเทิล กรันจ์ วงได้เริ่มงานดนตรีด้วยการออกอัลบั้มแรก Bleach ภายใต้ค่ายเพลงซัปป็อป (Sub Pop) ซึ่งเป็นค่ายเพลงอิสระ ในปี ค.ศ. 1989 วงได้กลับมาพัฒนาเสียงให้ไพเราะและหน้าฟัง รวมถึงใช้ความต่างในดนตรี ทั้งการเล่นเสียงเบาและสูง ใส่อารมณ์ในท่อนคอรัส ภายหลังวงได้เซ็นต์สัญญากับค่ายดีจีซีเรเคิดส์แล้ว เนอร์วานาก็ได้ประสบความสำเร็จกับ "Smells Like Teen Spirit" ซึ่งเป็นซิงเกิลแรกจากอัลบั้ม Nevermind (1991) อย่างไม่คาดคิด วงได้ประสบความสำเร็จทั่วโลกเพียงข้ามคืน จนแฟนเพลงถึงกับยกย่องให้โคเบนเป็น "นักพูดแห่งเจเนอเรชัน" และสำหรับเนอร์วานาแล้วถือเป็น "วงหลักแห่งเจเนอเรชันเอกซ์" ในอัลบั้มที่สามหรือสุดท้ายของวง In Utero (1993) ที่ประสบความสำเร็จด้วยการขึ้นอันดับ 1 บนบิลบอร์ด 200

เส้นทางดนตรีของเนอร์วานาได้ยุติลงเมื่อ เคิร์ท โคเบน เสียชีวิตในปี ค.ศ. 1994 ด้วยอายุเพียง 27 ปี นับตั้งแต่เปิดตัวอัลบั้มแรก วงทำยอดจำหน่ายไปแล้วกว่า 25 ล้านชุดในสหรัฐอเมริกาที่เดียว และกว่า 75 ล้านชุดทั่วโลก ทำให้เนอร์วานา กลายเป็นหนึ่งในศิลปินที่มียอดจำหน่ายสูงสุดตลอดกาล วงได้รับการจัดอันดับที่ 27 จากนิตยสารโรลลิงสโตน บนหัวข้อ "100 ศิลปินที่ยิ่งใหญ่ที่สุดตลอดกาล" ในปี ค.ศ. 2004 นอกจากนี้วงยังได้รับการบรรจุเข้าสู่หอเกียรติยศร็อกแอนด์โรล ในปี ค.ศ. 2014 ซึ่งเป็นวงแรกของปีนั้นที่ได้รับคัดเลือกอีกด้วย

คำถาม: เนอร์วานาเป็นวงดนตรีสัญชาติใด
คำตอบ: อเมริกัน

คำถาม: เนอร์วานาออกสตูดิโออัลบั้มกี่อัลบั้ม
คำตอบ: 3 อัลบั้ม

คำถาม: เนอร์วานาประสบความสำเร็จกับซิงเกิลใด
คำตอบ: Smells Like Teen Spirit

คำถาม: เส้นทางดนตรีของเนอร์วานาได้ยุติลงเมื่อเกิดเหตุการณ์ใด
คำตอบ: เคิร์ท โคเบน เสียชีวิต